## NÁRODNÁ RADA SLOVENSKEJ REPUBLIKY

**III.** volebné obdobie

# NÁVRH

# Zákon

z ………………………. 2003,

 **ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov, o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a o doplnení zákona č. 455/1995 Z. z. o živnostenskom podnikaní v znení neskorších predpisov.**

 Národná rada Slovenskej republiky sa uzniesla na tomto zákone:

##### Čl. I

 **Zákon Národnej rady Slovenskej republiky č. 315/1996 Z. z. o premávke na pozemných komunikáciách v znení zákona č. 359/2000 Z. z., zákona č. 405/2000 Z. z., zákona č. 223/2001 Z. z., zákona č. 381/2001 Z. z., zákona č. 441/2001 Z. z., zákona č. 490/2001 Z. z., zákona č. 73/2002 Z. z., a zákona č. 396**/**2002 Z. z. sa mení a dopĺňa takto:**

1. V § 68 ods. 5 sa vypúšťa slovo " kde " a nahrádza sa slovami " v ktorého obvode.".

2. V § 71 odsek 2 znie:

 "(2) Skúšky z odbornej spôsobilosti žiadateľov o vodičské oprávnenie (ďalej len " skúška ") vykonávajú osoby, ktoré sú držiteľmi platného preukazu skúšobného komisára (ďalej len " skúšobný komisár ").

3. V § 71 ods. 3 sa slová " na okresnom úrade " nahrádzajú slovami " u právnickej osoby, ktorej bola udelená licencia (§ 71 a) ".

4. V § 71 ods. 4 sa slová " okresného úradu " nahrádzajú slovami " právnickej osoby, ktorej bola udelená licencia (§ 71 a) ".

5. Za § 71 sa vkladajú § 71a, 71b, 71c, 71d a 71 e, ktoré vrátane názvu znejú:

**" § 71a "**

**Licencia a** **licenčné konanie**

 (1) Skúšky zabezpečuje jediná právnická osoba, ktorej ministerstvo vnútra na základe písomnej žiadosti udelilo licenciu(ďalej len " poverená organizácia "). Na udelenie licencie nie je právny nárok.

 (2) Licenciu môže ministerstvo vnútra udeliť právnickej osobe, ak

a) fyzická osoba alebo fyzické osoby, ktoré sú jej štatutárnym orgánom, sú bezúhonné, majú spôsobilosť na právne úkony, dosiahli v deň podania žiadosti vek najmenej 21 rokov a majú trvalý pobyt na územi Slovenskej republiky,

b) najmenej jeden člen štatutárneho orgánu spĺňa požiadavku odbornej spôsobilosti; ak taký nie je žiadateľ určí zodpovedného zástupcu,

c) je finančne spoľahlivá zabezpečovať vykonávanie skúšok,

d) nie je právne ani ekonomicky prepojená na fyzickú osobu oprávnenú na podnikanie alebo právnické osoby, ktoré vykonávajú výcvik žiadateľov o vodičské oprávnenie a výcvik žiadateľov o inštruktorské oprávnenia,

e) má organizačné, technické a personálne predpoklady na vykonávanie skúšok z odbornej spôsobilosti žiadateľov o vodičské oprávnenie na celom území Slovenskej republiky.

 (3) Za bezúhonného sa nepovažuje ten, kto bol právoplatne odsúdený za úmyseľný trestný čin alebo nedbanlivostný trestný čin, ktorého podstata súvisí s premávkou na pozemných komunikáciách. Bezúhonnosť osoby sa preukazuje výpisom registra trestov.

 (4) Za odborne spôsobilú osobu sa považuje ten, kto má vysokoškolské vzdelanie a najmenej šesťročnú prax v riadení organizácie s obdobnou činnosťou. Vzdelanie sa preukazuje vysokoškolským diplomom a prax potvrdením z predchádzajúcich zamestnaní; ak to nie je možné, čestným prehlásením.

 (5) Žiadosť právnickej osoby o udelenie licencie obsahuje

a) obchodné meno a sídlo spoločnosti, prípadne sídla organizačných zložiek,

b) identifikačné číslo,

c) meno, priezvisko, titul, dátum a miesto narodenia, rodné číslo, miesto trvalého pobytu a štátne občianstvo fyzickej osoby alebo fyzických osôb, ktoré sú jej štatutárnym orgánom s uvedením, akým spôsobom konajú v mene právnickej osoby.

 (6) K žiadosti podľa odseku 5 právnická osoba priloží

a) doklady preukazujúce finančnú spoľahlivosť zabezpečovať vykonávanie skúšok,

b) doklady preukazujúce odbornú spôsobilosť,

c) výpis registra trestov fyzickej osoby alebo fyzických osôb, ktoré sú jej štatutárnym orgánom, ktorý nie je starší ako tri mesiace,

d) výpis obchodného registra, ktorý nie je starší ako tri mesiace,

e) dokumentáciu o organizačnom, technickom a metodickom zabezpečení vykonávania skúšok na území Slovenskej republiky,

f) čestné prehlásenie o tom, že nie je právne ani ekonomicky spojená s výcvikom žiadateľov o vodičské oprávnenia alebo výcviku žiadateľov o inštruktorské oprávnenia,

g) kolkovú známku na uhradenie správneho poplatku.

 (7) Finančná spoľahlivosť sa preukazuje

a) objemom obchodného majetku, a to v členení podľa jednotlivých druhov aktív ku dňu podania žiadosti vzhľadom na predpokladanú investíciu,

b) stavom bankových účtov alebo objemom poskytnutých bankových úverov alebo iných finančných prostriedkov ku dňu podania žiadosti o licenciu,

c) obchodným plánom činnosti najmemnej na jeden rok.

 (8) Zodpovedný zástupca musí spĺňať požiadavku odbornej spôsobilosti a mať trvalý pobyt na území Slovenskej republiky.

 (9) Ak je v lehote uvedenej vo výzve podaných viac žiadostí o licenciu, ako jedna, ministerstvo vnútra je povinné uskutočniť výberové konanie, ktorého výsledky sú podkladom na udelenie licencie.

 (10) Ak poverená organizácia nemôže preukázateľne zabezpečovať vykonávanie skúšok, vykonávanie skúšok zabezpečí ministerstvo vnútra fyzickými osobami. Fyzickou osobou je osoba, ktorá preukázala skúškou odbornú spôsobilosť a ministerstvo vnútra jej vydalo preukaz skúšobného komisára.

**" § 71b "**

 (1) Ministerstvo vnútra o licencii rozhodne do 60 dní od podania žiadosti na udelenie licencie. Ministerstvo vnútra môže v licencii určiť podmienky na vykonávanie činnosti, na ktorú sa licencia udelila, ak sa zmenia podmienky, za ktorých bola licencia udelená; ministerstvo vnútra môže rozhodnúť o zmene podmienok ustanovených vo vydanej licencii.

 (2) Licencia obsahuje okrem všeobecných náležitostí rozhodnutia

a) identifikačné údaje o držiteľovi licencie,

b) vymedzenie vecného rozsahu činnosti, na ktorú sa udeľuje licencia, a podmienky na jej vykonávanie,

c) lehotu, v ktorej sa musí začať vykonávanie skúšok z odbornej spôsobilosti žiadateľov o vodičské oprávnenie,

d) následky za nedodržanie licenčných podmienok.

 (3) Ministerstvo vnútra v udelenej licencii uloží poverenej organizácii dostatočnú časovú lehotu na organizačné, personálne a materiálne zabezpečenie prípravy vykonávania skúšok.

 (4) Licenciu možno udeliť najviac na 20 rokov odo dňa právoplatnosti licencie.

 (5) Licencia nie je prevoditeľná na inú právnickú osobu alebo fyzickú osobu a to pri predaji podniku, prípadne jeho časti. Licencia neprechádza na právneho nástupcu držiteľa licencie, a to ani v rámci exekúcie, súdneho výkonu rozhodnutia a ani pri konkurze a vyrovnaní.

 (6) Ministerstvo vnútra rozhodne o odobratí licencie, ak poverená organizácia

a) nespĺňa podmienky ustanovené v zákone,

b) hrubým spôsobom preukázateľne porušila a napriek opakovanému písomnému upozorneniu opakovane porušuje povinnosti vyplývajúce zo zákona, všeobecne záväzného právneho predpisu na jeho vykonanie alebo z podmienok licencie,

c) nezačne vykonávať činnosť v lehote určenej v licencii,

d) o to písomne požiada.

 (7) Odpis právoplatného rozhodnutia o udelení, zmene alebo odobratí licencie zašle ministerstvo vnútra príslušnému krajskému úradu, orgánu vykonávajúcemu správu dane, registrovému súdu podľa sídla poverenej organizácie a orgánu štátnej štatistiky do 15 dní odo dňa nadobudnutia jeho právoplatnosti,

 (8) Licencia je verejná listina.

**" 71c "**

###### Výberové konanie

 (1) Výberové konanie uskutočňuje ministerstvo vnútra.

 (2) Kriteria posudzovania žiadostí o licenciu sú najmä podmienky na zabezpečenie vykonávania skúšok z odbornej spôsobilosti žiadateľov o vodičské oprávnenie.

 (3) Účastníci výberového konania sú žiadatelia o licenciu, ktorí podali žiadosť v lehote uvedenej vo výzve a splnili požiadavky podľa tohto zákona a požiadavky uvedené vo výzve.

 (4) Na vyhodnotenie žiadosti o licenciu ministerstvo vnútra zriadi komisiu, ktorá musí mať najmenej päť členov.

 (5) Členov komisie vymenúva minister vnútra. Za člena komisie môže vymenovať len bezúhonnú osobu a odborne spôsobilú osobu. Za člena nesmie vymenovať.

a) osobu, ktorá je v pracovnom pomere alebo obdobnom pracovnom vzťahu k niektorému účastníkov výberového konania alebo jeho splnomocnenému zástupcovi,

b) osobu, ktorá je spoločníkom, štatutátnym orgánom alebo členom štatutárneho orgánu, alebo kontrolného orgánu niektorého z účastníkov výberového konania, alebo jeho splnomocnenému zástupcovi,

c) osobu, ktorá je blízkou osobou 26a) spoločníka, štatutárneho orgánu alebo člena štatutárneho orgánu, člena kontrolného orgánu alebo vedúceho zamestnanca niektoreho účastníka výberového konania, alebo jeho splnomocneného zástupcu,

d) osobu, u ktorej so zreteľom na jej pomer k veci, k niektorému z účastníkov výberového konania alebo k jeho splnomocnenému zástupcovi možno mať pochybnosti o jej nepredpojatosti,

e) zamestnanca ministerstva vnútra, ktorý sa zúčastňuje na licenčnom konaní.

 (6) Osoba, ktorá má byť vymenovaná za člena komisie, poskytne ministrovi vnútra písomné čestné prehlásenie o tom, že unej nie je prekážka podľa odseku 5. Ak sa vyskytne prekážka podľa odseku 5 po začatí výberového konania, člen komisie je povinný bezodkladne o tom upovedomiť ministra vnútra a až do svojho odvolania sa nezúčasňovať na činnosti komisie. Minister vnútra namiesto neho vymenuje za člena komisie inú osobu, ktorá spĺňa požiadavky uvedené v odseku 5 a poskytne čestné prehlásenie.

 (7) Člen komisie je povinný o všetkých skutočnostiach, o ktorých sa dozvedel pri výkone svojej funkcie alebo v súvislosti s ňou, zachovávať mlčanlivosť, a to aj po skončení svojho členstva v komisii. Člena komisie môže zbaviť mlčanlivosti minister vnútra.

 (8) Komisia vyhodnotí žiadosti o licenciu. Ak komisia zistí, že účastník výberového konania nespĺňa požiadavky podľa tohto zákona alebo požiadavky uvedené vo výzve, alebo predložil neplatné doklady, alebo v žiadosti o licenciu uviedol nepravdivé údaje, oznámi to ministrovi vnútra, minister vnútra ho bezodkladne vylúči z výberového konania. Po vylúčení žiadateľa z výberového konania ministerstvo vnútra zamietne jeho žiadosť o licenciu.

 (9) Komisia určí poradie účastníkov výberového konania podľa kritérií uvedených vo výzve a vyhotoví správu o priebehu a výsledku výberového konania. Správa spolu s ostatnou dokumentáciou je súčasťou spisu a podkladom na licenčné konanie.

 (10) Ministerstvo vnútra je pri udeľovaní licencie viazané poradím určeným komisiou. Po udelení licencie ministerstvo vnútra zamietne žiadosti ostatných žiadateľov.

**" 71d "**

###### Povinnosti poverenej organizácie

 (1) Poverená organizácia je povinná

a) organizačne, technicky a personálne zabezpečiť vykonávanie skúšok z odbornej spôsobilosti žiadateľov o vodičské oprávnenie na celom území Slovenskej republiky,

b) zabezpečiť základnú špecializovanú odbornú prípravu žiadateľov o vydanie osvedčenia o odbornej spôsobilosti skúšobného komisára a vydanie preukazu skúšobného komisára a zdokonaľovaciu odbornú prípravu skúšobných komisárov a ich učebné osnovy predložiť na schválenie ministerstvu vnútra,

c) zabezpečiť vykonávanie skúšok len skúšobnými komisármi,

d) viesť autorizovanú inšpekčnú knihu štátneho dozoru a na požiadanie ju predložiť osobe vykonávajúcej štátny dozor; inšpekčnú knihu autorizuje ministerstvo vnútra,

e) zabezpečiť vykonávanie skúšok z predpisov o cestnej premávke skúšobnými testami alebo skúšobnými testami vedenými prostredníctvom výpočtovej techniky, schválenými ministerstvom vnútra,

f) na zabezpečenie výkonov vyplývajúcich z vydanej licencie navrhovať, vydávať a rozširovať potrebné tlačivá schválené ministerstvom vnútra,

g) najneskôr v nasledujúci deň po vykonaní skúšky elektronicky doručiť výsledky skúšok orgánu príslušnému rozhodnúť o udelení vodičského oprávnenia (§ 68 ods. 5),

h) vykonať skúšku do 30 dní od obdržania písomnej žiadosti evidovaného výcvikového zariadenia na vykonanie skúšky príslušným skúšobným centrom,

 i) pri stanovovaní ceny sa vykonanie skúšky postupovať podľa osobitného predpisu26b),

 j) na požiadanie ministerstva vnútra alebo krajského dopravného inšpektorátu oznámiť čas a miesto vykonávania skúšok,

k) oznámiť ministerstvu vnútra ukončenie činnosti poverenej organizácie šesť mesiacov vopred,

 l) zabezpečiť ochranu osobných údajov žiadateľov o udelenie vodičského oprávnenia podľa osobitného predpisu 26c),

m) vydávať skúšobným komisárom protokoly o skúškach schválené ministerstvom vnútra a viesť ich evidenciu podľa okresov,

n) uschovávať protokoly o skúškach 20 rokov a po uplynutí tejto doby odovzdať ich ministerstvu vnútra,

o) poskytnúť osobám povereným výkonom štátneho dozoru, nimi určenej lehote, doklady, písomné alebo ústne vyjadrenia a informácie (vrátane technických nosičov dát) potrebné na výkon štátneho dozoru,

p) bezodkladne prijať opatrenia na odstránenie zistených nedostatkov a ich príčin a predložiť ich ministerstvu vnútra,

r) bezokladne oznámiť ministerstvu vnútra každú zmenu údajov uvedených v licencii a údajov, na základe, ktorých bola licencia udelená,

s) do 15 dní odo dňa ukončenia činnosti alebo dňom nadobudnutia právoplatnosti rozhodnutia o odobratí licencie odovzdať ministerstvu vnútra všetky protokoly o skúškach, skúšobné testy a licenciu,

t) do 30 dní po ukončení každého štvrťroku predkladať ministerstvu vnútra prehľad o počte vyskúšaných žiadateľov o vodičské oprávnenia a výsledok klasifikačného hodnotenia skúšok,

u) do 31. januára každého roka podať ministerstvu vnútra správu o svojej činnosti v uplynulom kalendárnom roku.

 (2) Správa o činnosti poverenej organizácie musí obsahovať najmä:

a) označenie poverenej organizácie,

b) upresnený zoznam skúšobných komisárov a údaje o počtoch skúšobných komisárov, s ktorými bol rozviazaný pracovný pomer, s uvedením dôvodov rozviazania pracovného pomeru,

c) počet žiadateľov o získanie preukazu skúšobného komisára, ktorí absolvovali základnú špecializovanú odbornú prípravu,

d) počet skúšobných komisárov ktorí absolvovali zdokonaľovaciu odbornú prípravu,

e) počet záznamov v inšpekčnej knihe štátneho dozoru,

 f) počet a spôsob vybavenia sťažností na postup skúšobných komisárov,

g) počet zistených nedostatkov u skúšobných komisárov zistených poverenou organizáciou,

h) údaje o počte vyskúšaných žiadateľov o vodičské oprávnenie a výsledky klasifikačného hodnotenia ich skúšok,

 i) dátum, kruhový odtlačok pečiatky a podpis štatutárneho zástupcu poverenej organizácie.

**" 71e "**

 (1) Držiteľom preukazu skúšobného komisára môže byť fyzická osoba, ktorá

a) má trvalý pobyt na území Slovenskej republiky,

b) je bezúhonná (§ 71a ods. 3),

c) dosiahla vek 24 rokov,

d) dosiahla úplne stredoškolské odborné vzdelanie s maturitou alebo vysokoškolské vzdelanie,

e) je držiteľom vodičského oprávnenia príslušnej skupiny alebo podskupiny v trvaní najmenej tri roky,

 f) absolvovala základnú špecializovanú odbornú prípravu,

g) je odborne spôsobilá; bolo jej vydané osvedčenie o odbornej spôsobilosti,

h) je v pracovnom pomere k poverenej organizácii podľa osobitného predpisu 26d).

 (2) Žiadosť o vydanie preukazu skúšobného komisára predkladá poverená organizácia ministerstvu vnútra. Žiadosť na schválenom tlačive obsahuje

a) meno, priezvisko, titul, dátum a miesto narodenia, rodné číslo a miesto trvalého pobytu žiadateľa o vydanie preukazu skúšobného komisára,

b) rozsah vodičského oprávnenia a číslo vodičského preukazu žiadateľa o vydanie preukazu skúšobného komisára, vrátane orgánu, ktorý ho vydal s uvedením dátumu jeho vydania,

c) požadovaný rozsah preukazu skúšobného komisára, na ktorý žiada oprávnenie.

 (3) K žiadosti podľa odseku 2 žiadateľ priloží

a) potvrdenie, že na vydanie preukazu skúšobného komisára absolvoval základnú špecializovanú odbornú prípravu v poverenej organizácii,

b) čestné prehlásenie na vydanie preukazu skúšobného komisára, že nevykonáva výcvik žiadateľov o vodičské oprávnenie vo výcvikových zariadeniach Slovenskej republiky,

c) výpis registra trestov a výpis z evidencie dopravných priestupkov, nie starší ako tri roky,

d) overený doklad o vzdelaní,

e) kolkovú známku na uhradenie správneho poplatku.

 (4) Poverená organizácia, ktorá prihlasuje žiadateľa na skúšku na vydanie preukazu skúšobného komisára a o predĺženie platnosti preukazu skúšobného komisára je povinná na vykonanie tejto skúšky na vlastné náklady poskytnúť podľa požiadavky ministerstva vnútra potrebné pomôcky, tlačivá, prostriedky a priestory,

 (5) Odborne spôsobilou na vykonávanie skúšok je fyzická osoba, ktorá úspešne vykonala skúšku na vydanie preukazu skúšobného komisára. Skúška z odbornej spôsobilosti na vydanie preukazu skúšobného komisára sa vykonáva v štátnom jazyku. Skúšobná komisia je trojčlenná. Skladá sa z dvoch zástupcov ministerstva vnútra a štatutárneho zástupcu poverenej organizácie.

Predsedom komisie je vždy zástupca ministerstva vnútra. O výsledku skúšky na vydanie preukazu skúšobného komisára skúšobná komisia vypracuje zápisnicu, ktorú svojim podpisom potvrdia všetci členovia komisie. Skúšku na vydanie preukazu skúšobného komisára možno opakovať len jedenkrát po siedmich dňoch odo dňa nezloženia tejto skúšky, ale najneskôr do jedného roka.

 (6) Ak žiadateľ o vydanie preukazu skúšobného komisára prospel na skúške na vydanie preukazu skúšobného komisára, ministerstvo vnútra mu vydá preukaz skúšobného komisára a osvedčenie o odbornej spôsobilosti skúšobného komisára len po predložení písomného dokladu, že je zamestnancom poverenej organizácie. Preukaz skúšobného komisára platí odo dňa jeho vydania päť rokov. Do 30 dní pred uplynutím tejto lehoty poverená organizácia zabezpečí zdokonaľovaciu odbornú prípravu skúšobného komisára. V lehote 30 dní po ukončení

zdokonaľovacej odbornej prípravy požiada skúšobný komisár písomne, prostredníctvom poverenej organizácie, ministerstvo vnútra o predĺženie platnosti preukazu skúšobného komisára.

 (7) K žiadosti o predĺženie platnosti preukazu skúšobného komisára, podľa odseku 6, sa priloží

a) potvrdenie, že skúšobný komisár absolvoval zdokonaľovaciu odbornú prípravu,

b) výpis registra trestov a výpis z evidenice dopravných priestupkov nie starší ako tri mesiace,

c) kolková známka na uhradenie správneho poplatku.

 (8) Na vykonanie skúšky na základe písomnej žiadosti o predĺženie platnosti preukazu skúšobného komisára sa primerane použijú ustanovenia odsekov 5 a 6.

 (9) Preukaz skúšobného komisára ministerstvo vnútra vydá aj osobe, ktorá nie je zamestnancom poverenej organizácie, ak je to potrebné na zabezpečenie vykonávanie skúšok v prípade podľa ustanovenia § 71a ods. 10.

 (10) Skúšobný komisár je povinný

a) kvalifikovane, odborne a eticky vykonávať činnosť skúšobného komisára,

b) chrániť pred poškodením, odcudzením a zneužitím preukaz skúšobného komisára a denne prideľovaný protokol o skúškach skúšobným centrom,

c) na požiadanie sa preukázať platným preukazom skúšobného komisára zodpovednej osobe za výcvik príslušného výcvikového zariadenia,

d) viesť pridelený protokol o skúškach,

e) poskytnúť osobám poverených výkonom štátneho dozoru, nimi určenej lehote, písomné alebo ústne vyjadrenia a informácie (vrátane technických nosičov dát) potrebné pre výkon štátneho dozoru.

f) uposlúchnuť pokyny a výzvy osôb poverených výkonom štátneho dozoru v súvislosti s výkonom štátneho dozoru.

g) podrobiť sa dychovej skúške alebo lekárskemu vyšetreniu, či pri výkone svojej činnosti nie je ovplyvnený alkoholom alebo inou návykovou látkou,

h) odovzdať ministerstvu vnútra preukaz skúšobného komisára do siedmich dní odo dňa oznámenia rozhodnutia, ktorým bol odobratý preukaz skúšobného komisára.

 i) odovzdať ministerstvu vnútra preukaz skúšobného komisára do siedmich dní odo dňa po ukončení pracovného pomeru v poverenej organizácii.

 (11) Ministerstvo vnútra môže odobrať skúšobnému komisárovi preukaz skúšobného komisára, ak

a) nespĺňa podmienky ustanovené týmto zákonom,

b) hrubým spôsobom alebo opakovane porušil povinnosti skúšobného komisára ustanovené týmto zákonom alebo všeobecne záväzný predpis vydaný na jeho vykonanie,

c) mu bolo odobraté vodičské oprávnenie alebo bol jeho rozsah obmedzený rozhodnutím správneho orgánu, ktoré nadobudlo právoplatnosť.

 (12) Ministerstvo vnútra obmedzí skúšobnému komisárovi rozsah preukazu skúšobného komisára, ak mu bol obmedzený rozsah vodičského oprávnenia pre stratu zdravotnej spôsobilosti.

 (13) Všeobecne záväzný právny predpis ustanoví podrobnosti najmä o

a) rozsahu a obsahu základnej špecializovanej odbornej príprave žiadateľov o udelenie preukazu skúšobného komisára a zdokonaľovacej odbornej príprave skúšobných komisárov,

b) vykonávaní skúšok žiadateľov o udelenie preukazu skúšobného komisára, vedení a vykazovaní dokumentácie o vykonaných skúškach,

c) vydávaní osvedčenia o odbornej spôsobilosti skúšobného komisára, preukazu skúšobného komisára a platnosti preukazu skúšobného komisára, ako aj o ich obsahu, tvare a rozmeroch.

Poznámky pod čiarou k odkazom 26 a), 26 b), 26 c) a 26 d) znejú:

" 26a) § 116 Občianského zákonníka.

 26b) zákon Národnej rady Slovenskej republiky č. 19/1996 Z. z. o cenách v znení zákona Národnej rady Slovenskej republiky č. 196/2000 Z. z..

 26c) zákon Národnej rady Slovenskej republiky č. 52/1998 Z. z. o ochrane osobných údajov v informačných systémoch.

 26d) zákon č. 311/2001 Z. z. Zákonník práce.".

6. V § 73 odsek 3 sa slová " čas a miesto skúšky " nahrádzajú slovami " na skúške ".

7. V § 78 sa vypúšťa slovo " na ktorom " a nahrádza sa slovami "v ktorého obvode".

8. V § 111 písmená d) a e) znejú:

d) schvaľuje skúšobné testy na skúšky, protokol o skúškach a tlačivá na vykonanie skúšok,

e) udeľuje licenciu na zabezpečenie vykonávania skúšok,".

9. V § 111 sa za písmenom e) vkladajú nové písmená f) až i), ktoré znejú:

f) vykonáva skúšky na vydanie preukazu skúšobného komisára,

g) vydáva preukazy skúšobných komisárov a osvedčenie o odbornej spôsobilosti skúšobných komisárov, určuje ich obsah, tvar a rozmery a vedie ich evidenciu,

h) rozhoduje o vydaní, odobratí a obmedzení rozsahu preukazu skúšobného komisára,

i) vykonáva štátny dozor podľa tohto zákona v rozsahu svojej pôsobnosti. ".

 Doterajšie písmená f) a g) sa označujú ako písmená j) a k).

10. V § 114 v odseku 1 sa na konci bodka nahrádza čiarkou a dopĺňa sa nové písmeno g), ktoré znie:

 " g) vykonáva štátny dozor podľa tohto zákona pri vykonávaní skúšok z odbornej spôsobilosti žiadateľov o vodičské oprávnenie . ".

11. Za § 119 sa vkladajú nové § 119a) a 119b), ktoré vrátane názvu znejú:

**" § 119a**

 Štátny dozor ministerstvom vnútra a krajských dopravných inšpektorátov

 (1) Ministerstvo vnútra dozerá, ako poverená organizácia a skúšobní komisári dodržiavajú tento zákon, všeobecne záväzné právne predpisy vydané na jeho vykonanie a podmienky uvedené v licencii. Ministerstvo vnútra pri výkone štátneho dozoru môže ukladať opatrenia na odstránenie

zistených nedostatkov a pokuty.

 (2) Krajský dopravný inšpektorát v rámci svojej pôsobnosti dozerá na vykonávanie skúšok skúšobnými komisármi.

 (3) Osoby poverené výkonom štátneho dozoru, podľa odsekov 1 a 2, postupujú primerane podľa osobitného predpisu 41), ak tento zákon neustanovuje inak.

 (4) Pri vykonávaní štátneho dozoru sú osoby poverené výkonom štátneho dozoru povinné preukázať sa preukazom vydaným ministerstvom vnútra na túto činnosť.

 (5) Osoby vykonávajúce štátny dozor, podľa odseku 3, nemôžu svojim konaním pri výkone štátneho dozoru bezdôvodne narúšať organizáciu, časový rozpis skúšok a inak bezdôvodne zasahovať do ich priebehu.

**§ 119b**

 (1) Osoba poverená výkonom štátneho dozoru je oprávnená

a) ukladať na mieste pokyny na neodkladné odstránenie preukázateľne zistených nedostatkov,

b) rozhodnúť o okamžitom zastavení vykonávania skúšky, ak preukázateľným spôsobom zistí závažné nedostatky v činnosti skúšobného komisára,

c) zisťovať, či skúšobný komisár pri výkone svojej činnsoti nie je pod vplyvom alkoholických nápojov alebo iných návykových látok,

d) zadržať preukaz skúšobného komisára, ak zistí závažné nedostatky pri výkone jeho činnosti alebo ak preukázateľným spôsobom zistí, že vykonáva svoju činnosť pod vplyvom alkoholických nápojov alebo iných návykových látok,

e) vykonávať zápis v autorizovanej inšpekčnej knihe štátneho dozoru.

 (2) O zadržaní preukazu skúšobného komisára osoba poverená výkonom štátneho dozoru vydá skúšobnému komisárovi potvrdenie. Ak sú zákonné dôvody na odobratie alebo obmedzenie rozsahu preukazu skúšobného komisára ministerstvo vnútra o tom rozhodne do 60 dní odo dňa zadržania preukazu skúšobného komisára.".

12. V § 120 sa sa dopĺňa nový odsek 6 vkladá, ktorý znie:

 "(6) Ministerstvo vnútra môže uložiť pokutu do 500 000 Sk poverenej organizácii, ktorá

a) nezačne svoju činnosť podľa tohto zákona v lehote uvedenej v udelenom poverení,

b) po udelení licencie vytvorí právny alebo ekonomický vzťah s výcvikovým zariadením alebo sama výcvikové zariadenie zaeviduje alebo prevádzkuje,

c) zabezpečí skúšky osobou, ktorá nie je skúšobným komisárom,

d) vykoná skúšku skúšobnými testami, ktoré neboli schválené ministerstvom vnútra,

e) neodstráni nedostatky zistené pri výkone štátneho dozoru,

f) nezabezpečí základnú špecializovanú odbornú prípravu žiadateľov na vydanie preukazu skúšobného komisára,

g) nezabezpečí zdokonaľovaciu odbornú prípravu skúšobných komisárov,

h) nevykoná skúšku v zákonom ustanovenom termíne alebo v termíne schválenom skúšobným centrom, písomne alebo telegraficky oznámenom výcvikovému zariadeniu,

h) neoznámi ministerstvu vnútra ukončenie činnosti najneskôr šesť mesiacov vopred.".

13. V § 124 sa za odsek 5 vkladajú nové odseky 6 a 7, ktoré znejú:

 "(6) Ak sa žiadateľovi o vydanie preukazu skúšobného komisára vyhovie v celom rozsahu, namiesto rozhodnutia sa mu vydá osvedčenie o odbornej spôsobilosti skúšobného komisára a preukaz skúšobného komisára.

 (7) Odvolanie proti rozhodnutiu o odobratí alebo obmedzení rozsahu preukazu skúšobného komisára nemá odkladný účinok.".

 Doterajší odsek 6 sa označuje ako odsek 8.

14. V § 124 v odseku 7 sa na konci bodka nahrádza čiarkou a dopĺňa sa nové písmeno f),

ktoré znie:

" f) zadržanie preukazu skúšobného komisára podľa § 119 b odseku 1 písm. d).".

15. Za § 129 sa vkladá nový § 129a), ktorý znie:

**" 129 a**

Do začatia vykonávania skúšok poverenou organizáciou sa postupuje podľa doterajších predpisov. ".

16. V § 130 odsek 2 sa za slová " 71 ods. 8," vkladajú slová " 71 e ods. 13.".

###### Čl. II

 Zákon Národnej rady Slovenskej republiky č. 145/1995 Z. z. o správnych poplatkoch v znení zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 224/1999 Z. z., zákona Národnej rady Slovenskej republiky č. 70/1997 Z. z., zákona Národnej rady Slovenskej republiky č. 1/1998 Z. z., zákona Národnej rady Slovenskej republiky č. 232/1999 Z. z., zákona Národnej rady Slovenskej republiky č. 3/2000 Z. z., zákona Národnej rady Slovenskej republiky č. 142/2000 Z. z., zákona Národnej rady Slovenskej republiky č. 211/2000 Z. z., zákona Národnej rady Slovenskej republiky č. 468/2000 Z. z., zákona Národnej rady Slovenskej republiky č. 553/2001 Z. z., zákona Národnej rady Slovenskej republiky č. 118/2002 Z. z., zákona Národnej rady Slovenskej republiky č. 215/2002 Z. z., zákona Národnej rady č. 237/2002 Z . z., zákona Národnej rady Slovenskej republiky č. 418/2002 Z. z., zákona Národnej rady Slovenskej republiky č. 457/2002 Z. z., zákona Národnej rady Slovenskej republiky č. 465/2002 Z. z. a zákona Národnej rady Slovenskej republiky č. 477/2002 Z. z. sa mení takto:

V sadzobníku správnych poplatkov nový obsah položky 74 znie:

" Položka 74

a) podanie žiadosti o udelenie licencie na zabezpečenie vykonávania skúšok z odbornej spôsobilosti žiadateľov o udelenie vodičského oprávnenia 1 000 Sk,

b) udelenie licencie na zabezpečenie vykonávania skúšok z odbornej spôsobilosti žiadateľov o udelenie vodičského oprávnenia 100 000 Sk,

c) podanie žiadosti o získanie preukazu skúšobného komisára 500 Sk,

d) skúška a vydanie preukazu skúšobného komisára 5 000 Sk,

e) skúška na predĺženie platnosti preukazu skúšobného komisára 300 Sk."

Doterajšie odseky c) a d) sa označujú ako odseky f) a g).

Čl. III.

Zákon č. 455/1991 Zb. o živnostenskom podnikaní (živnostenský zákon) v znení zákona č. 600/1992 Zb. zákona Národnej rady Slovenskej republiky č. 132/1994 Z. z. zákona Národnej rady Slovenskej republiky č. 200/1995 Z. z., zákona Národnej rady Slovenskej republiky č. 216/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 123/1996 Z. z., zákona Národnej rady Slovenskej republiky č. 222/1996 Z. z., zákona Národnej rady Slovenskej republiky č. 164/1996 Z. z., zákona Národnej rady Slovenskej republiky č. 289/1996 Z. z., zákona Národnej rady Slovenskej republiky č. 290/1996 Z. z., zákona Národnej rady Slovenskej republiky č. 288/1997 Z. z., zákona č. 379/1997 Z. z., zákona č. 70/1998 Z. z., zákona č. 76/1998 Z. z., zákona č. 126/1998 Z . z., zákona č. 129/1998 Z. z., zákona č. 140/1998 Z. z., zákona č. 143/1998 Z. z., zákona č. 144/1998 Z. z., zákona č. 161/1998 Z. z., zákona č. 178/1998 Z. z., zákona č. 179/1998 Z. z., zákona č. 194/1998 Z . z., zákona č. 263/1999 Z. z., zákona č. 264 /1999 Z. z., zákona č.193/2000 Z. z., zákona č. 142/ 2000 Z. z. zákona č. 236/2000 Z. z., zákona č. 238/2000 Z. z., zákona č. 268/2000 Z. z., zákona č. 338/2000 Z . z., zákona č. 223/2001 Z. z., zákona č. 279/2001 Z. z., zákona č. 488/2001 Z. z., zákona č. 554/2001 Z. z, zákona č. 106/2002 Z. z., zákona č. 261/2002 Z. z., zákona č. 284/2002 Z. z. a zákona č. 506/2002 Z. z. sa mení a dopĺňa takto:

15. V § 3 odseku 2 sa vkladá nové písmeno zj), ktoré znie:

" zj) zabezpečenie vykonávania skúšok z odbornej spôsobilosti žiadateľov o vodičské oprávnenie.".

 Čl. IV.

 Tento zákona nadobúda účinnosť dňom 1. januára 2004 okrem ustanovení Čl. I § 71a, § 71b, § 71c, § 71d odseku 1 písmena a), b), f), i) a l), § 71e odseku 1, 2, 3, 4, 5, 6 a 13, § 111 písmena f), g) a h), § 120 odseku 6 písmeno a) a f), § 124 odseku 6, § 129 a, Čl. II položky 74, Čl. III § 3 odseku 2 písmeno zj), ktoré nadobúdajú účinnosť dňom vyhlásenia.

#### Návrh novelizácie zákona NR SR

č. 315/1996 Z. z. o premávke na pozemných komunikáciách v znení neskorších predpisov

**ÚVOD K DôVODOVEJ SPRÁVe**

 Vláda Slovenskej republiky predložila v roku 2001 v súlade s programovým vyhlásením návrh zákona o presune niektorých pôsobností z Policajného zboru na okresné a krajské úrady.

Súčasťou tohto návrhu boli aj nevyhnutmé čiastkové novely niektorých ďalších súvisiacich zákonov. Predmetný návrh zákona si kládol za cieľ oddeliť výkon štátnej správy zabezpečovaný útvarmi Policajného zboru od konkrétneho výkonu policajnej služby a tým odbremeniť Policajný zbor od niektorých správnych činností. Zákon Národnej rady Slovenskej republiky č. 441/2001 Z.z. o presune niektorých pôsobností z Policajného zboru na okresné a krajské úrady v znení neskorších predpisov je účinný od 1. júla 2004 (čo bude však novelizované).

 Presun niektorých pôsobností z Policajného zboru však nebol komplexný. Naďalej ponecháva zabezpečenie vykonávania skúšok z odbornej spôsobilosti žiadateľov o vodičské oprávnenie podľa ustanovení zákona NR SR č. 315/1996 Z. z. o premávke na pozemných komunikáciách v znení neskorších predpisov na skúšobných komisároch - policajtoch.

 V súlade so svetovým trendom (smeruje k postupnému odlúčeniu administratívnych činností od Policajného zboru a k ich presunu na orgány miestnej správy a samosprávy), je nutné novelizovať zákon tak, aby aj vykonávanie skúšok žiadateľov z odbornej spôsobilosti o vodičské oprávnenie prešlo z Policajného zboru na iný subjekt. Napríklad v SRN skúšky žiadateľa o vodičské oprávnenie zabezpečuje súkromná spoločnosť DEKRA(viď vyjadrenie Dr. Krause - zástupcu pre strednú a východnú Európu), v Belgicku GOCA a podobne.

 Takáto zmena zákona neoplyvní sledovaný cieľ a nevyžiada si finančné náklady zo štátneho rozpočtu. Naopak realizáciou presunu nepolicajnej činnosti sa uvoľní určitý počet (268) príslušníkov Policajného zboru na plnenie typických policajných činností a štátna správa bude odbremenená od povinosti zabezpečovať skúšobných komisárov personálne, odborne a finančne atď.

 Rozhodne nie je opomenuteľná ani tá skutočnosť, že po 50-tich rokoch činnosti Policajného zboru by sa vniesli do činnosti i niektoré nové prvky do vykonávania skúšok z odbornej spôsobilosti žiadateľov o vodičské oprávnenie pri zachovanom štátnom dozore a kontrole štátnymi orgánmi na ich vykonávaní.

 V tejto oblasti je potrebné naďalej aj systém skúšok zdokonalovaľ a skvalitňovať, brať do úvahy poznatky štátov Európskej únie, čo pri súčasnom stave v Policajnom zbore nie je možné i napriek tomu, že bol deklarovaný záujem Ministerstva vnútra Slovenskej republiky na skvalitnení činnosti a zavedení kvalitatívne nových prvkov pri vykonávaní skúšok z odbornej spôsobilosti žiadateľov o vodičské oprávnenie (č. spisu MV- SR, KM - 443/2001, MZV SR 160. 494/99 ODHV, - prílohy).

##### Dôvodová správa

**Všeobecná časť**

 Vláda Slovenskej republiky vo svojom Programovom vyhlásení deklaruje, že presunom vykonávania skúšok z odbornej spôsobilosti žiadateľov o vodičské oprávnenie z Policajného zboru vytvorí predpoklady na skvalitnenie a zjednodušenie postupu vybavovania záležitostí občanov.

 Základným koncepčným zámerom na splnenie týchto úloh je oddeliť výkon štátnej správy zabezpečovaný útvarmi Policajného zboru od výkonu policajnej služby. Jeho účelom je zároveň dosiahnúť odbremenenie Policajného zboru od činností, ktoré vykonáva nad rámec policajnej služby a sústrediť sily a prostriedky na plnenie náročnejších úloh Policajného zboru.

 Jednou z činností Policajného zboru je aj zabezpečovanie vykonávania skúšok z odbornej spôsobilosti žiadateľov o vodičské oprávnenie, v zmysle príslušných ustanovení zákona Národnej rady Slovenskej republiky č. 315/1996 Z. z. o premávke na pozemných komunikáciách, v znení neskorších predpisov(ďalej len zákon) a jeho vykonávacej vyhlášky Ministerstva vnútra Slovenskej republiky č. 90/1997 Z. z. v znení neskorších predpisov.

 Na poznatkoch získaných zo zahraničia (SRN, Belgicko, Švedsko, Česká republika) možno dokumentovať, že vývoj na úseku správnych agen smeruje k odlúčeniu administratívnych činností od policajných zložiek a je orientovaný na orgány miestnej štátnej správy, samosprávy alebo súkromné organizácie. Napríklad skúšky žiadateľov o vodičské oprávnenie v SRN zabezpečuje súkromná organizácia DEKRA (časť územia), v Belgicku súkromná organizácia GOCA a podobne.

 Navrhovanou zmenou zákona sa presúva zabezpečovanie vykonávania skúšok z odbornej spôsobilosti žiadateľov o vodičské oprávnenie z pôsobnosti Policajného zboru do pôsobnosti jedinej právnickej osoby (neštátnej organizácii), čo je nový kvalitatívny prvok vykonávania tejto činnosti.

 Licenciu na zabezpečenie skúšok z odbornej spôsobilosti žiadateľov o vodičské oprávnenie neštátnej organizácii bude udeľovať Ministerstvo vnútra Slovenskej republiky. Zároveň bude vykonávať štátny dozor na tomto úseku, zabezpečovať skúšky žiadateľov o získanie preukazu skúšobného komisára a schvaľovať skúšobné testy na skúšky žiadateľov o vodičské oprávnenie.

Predpokladá sa, že uvedené činnosti budú zverené Policajnému zboru, a tým sa zachová jeho možnosť vykonávať dohľad nad skúškami budúcich vodičov motorových vozidiel, ktorí potom ako účastníci cestnej premávky v podstatnej miere vplývajú na jej bezpečnosť a plynulosť.

 Poverená neštátna organizácia na vlastné náklady bude zabezpečovať vykonávanie skúšok z odbornej spôsobilosti žiadateľov o vodičské oprávnenie, podľa všeobecne záväzných právnych predpisov a podmienok v udelenej licencii. Predpokladá sa, že za vykonávanie skúšok z odbornej spôsobilosti žiadateľov o vodičské oprávnenie bude poverená organizácia požadovať peňažné poplatky ako sú vyberané v súčasnosti. Výber poplatkov za vykonanie skúšok sa bude riadiť ustanoveniami zákona NR SR č. 18/1996 Z. z. o cenách v znení neskorších predpisov.

 V záujme zachovania kontinuity a stability zabezpečovania skúšok žiadateľov o vodičské oprávnenie sa v počiatočnom období bude uplatňovať rovnaký spôsob ich vykonávania ako doposiaľ. V strednodobom horizonte s prihliadnutím na vstup Slovenskej republiky do Európskej únie, ako aj možné zmeny, najmä v skupinách vodičských oprávnení (zavedenie podskupín) a v obsahu výcviku žiadateľov o vodičské oprávnenie, sa predpokladajú aj zmeny v legislatívnej úprave vo forme a obsahu vykonávania skúšok z odbornej spôsobilosti žiadateľov o vodičské oprávnenie, aj s použitím výpočtovej techniky.

 Prijatím navrhovaného zákona, zmenou vecnej pôsobnosti orgánov Policajného zboru a zmenou spôsobu platenia za vykonávanie skúšok z odbornej spôsobilosti žiadateľov o vodičské oprávnenie, dôjde k pomerne podstatným zmenám v príslušne všeobecne záväznývh právnych predpisoch. Je to dané skutočnosťou, že presúvané činnosti sú doposiaľ upravené iba internými predpismi v rámci Policajného zboru a tieto je potrebné ustanoviť vo všeobecne záväzných právnych predpisoch, ako aj tým, že sa ustanovujú niektoré nové činnosti, napríklad vydávanie licencie a činnosť neštátnej organizácie, povinnosti skúšobného komisára a vykonávanie štátneho dozoru.

 Presun zabezpečovania vykonávania skúšok z odbornej spôsobilosti žiadateľov o vodičské oprávnenie z pôsobnosti Policajného zboru do pôsobnosti poverenej neštátnej organizácie je v súlade s Ústavou Slovenskej republiky a je zlučiteľný a porovanteľný so systémami, ktoré existujú v štátoch Európskej únie.

###### Personálne zabezpečenie

 Presunom kompetencie zabezpečovania skúšok žiadateľov o vodičské oprávnenie na poverenú neštátnu organizáciu sa v rámci celej Slovenskej republiky predpokladá vytvorenie 120 nových pracovných miest, ktorých mzdové ohodnotenie zabezpečí táto neštátna organizácia.

 Prijatie novely zákona nevyžaduje organizačné zmeny v rámci Ministerstva vnútra Slovenskej republiky a v Policajnom zbore. Predpokladá sa na Prezídiu Policajného zboru v štruktúre služby dopravnej polície zmeniť náplň činnosti 2 policajtov, doteraz zaradených na úseku zabezpečovania skúšok z odbornej spôsobilosti žiadateľov o vodičské oprávnenie, ktorí budú plniť úlohy štátneho dozoru. Odbor dopravnej polície Prezídia Policajného zboru by zabezpečoval plnenie úloh štátneho dozoru na úrovni Ministerstva vnútra Slovenskej republiky, usmerňovanie jeho výkonu na krajských dopravných inšpektorátoch a naviac by zabezpečoval v rozsahu svojej pôsobnosti legislatívnu činnosť, týkajúcu sa vykonávania skúšok a vydávania príslušných rozhodnutí. Ďalej by vykonával skúšky žiadateľov o získanie preukazu skúšobného komisára,vydával preukazy skúšobných komisárov, preukazy osôb oprávnených na výkon štátneho dozoru, schvaľoval skúšobné testy, učebné osnovy základnej špecializovanej a zdokonaľovacej odbornej prípravy skúšobných komisárov a zabezpečoval spoluprácu s poverenou organizáciou.

 Štátny dozor krajského dopravného inšpektorátu by bol zameraný na kontrolu vykonávania skúšok skúšobnými komisármi. Bol by zabezpečovaný bez zmeny systemizovaného stavu krajského dopravného inšpektorátu, poverením policajtov popri vykonávaní ich inej systemizovanej činnosti. Pri tomto by bolo možné využiť skúsenosti najmä tých policajtov, ktorí sú držiteľmi preukazu skúšobného komisára. K 1. aprílu 2002 je na zriadených krajských dopravných inšpektorátoch spolu 24 policajtov, ktorí sú držiteľmi preukazu skúšobného komisára. Predpokladá sa na každom krajskom dopravnom inšpektoráte poveriť minimálne 2 policajtov na vykonávanie štátneho dozoru, pričom ich celkový počet bude možné určiť podľa počtu tzv. policajných regionálnych celkov.

 V roku 2002 bolo v rámci Slovenskej republiky vykonaných  **87 171 skúšok** z odbornej spôsobilosti žiadateľov o vodičské oprávnenia a  **16 669 opakovaných skúšok.**

 V Slovenskej republike k 1. 4. 2002 bolo registrovaných 304 policajtov služby dopravnej polície ako držiteľov preukazu skúšobného komisára. Tento počet policajtov vykonáva činnosti skúšobného komisára popri svojej inej činnosti s charakterom služobnej činnosti ako referent technik, dopravný inžinier, vedúci oddelenia a podobne.

 Podľa samotného charakteru služobnej činnosti skúšobného komisára (CHSČ 233) je systemizovaných celkom 11 policajtov, a to len na oddelení skúšok krajského dopravného inšpektorátu v Bratislave (7) a v Košiciach (4), k čomu je potrebné pripočítať 2 policajtov, ako vedúcich týchto oddelení. Vzhľadom k charakteru činnosti sa navrhuje oddelenia skúšok na krajských dopravných inšpektorátoch zrušiť a tabuľkové miesta policajtov presystematizovať do výkonu služby dopravnej polície.

 **Parlament Slovenskej republiky schválil zákon Národnej rady Slovenskej republiky č. 441/2001 Z. z. o presune niektorých pôsobností z Policajného zboru na okresné a krajské úrady v znení neskorších predpisov. Tým sa vytvorili podmienky od 1. júla 2004 na to, aby sa 146 policajtov zabezpečujúcich prejednávanie priestupkov presunulo do priameho výkonu služby. V prípade presunu zabezpečovania skúšok z odbornej spôsobilosti žiadateľov o vodičské oprávnenie na poverenú organizáciu od l . januára 2004 sa uvoľní ďalších počet policajtov pre výkon služby. Potom zostane 75 policajtov, s ktorými sa predpokladá, že budú vykonávať výmeny tabuliek s evidenčným číslom a vykonávať potrebné úkony na evidenciu vozidiel.**

**Ekonomický dopad.**

 Finančné zabezpečenie návrhu novelizácie zákona vychádza z cieľového riešenia zabezpečenia vykonávania skúšok z odbornej spôsobilosti žiadateľov o vodičské oprávnenie a z analýzy ich súčasného zabezpečenia v pôsobnosti Policajného zboru.

 Presun kompetencie zabezpečovania vykonávania skúšok z odbornej spôsobilosti žiadateľov o vodičské oprávnenie z Policajného zboru na poverenú neštátnu organizáciu nebude mať prakticky žiadny dopad na rozpočtovú kapitolu Ministerstva vnútra Slovenskej republiky. Tak ako doposiaľ sa bude musieť zabezpečiť výroba preukazov a pečiatok skúšobných komisárov, ktorých však bude podstatne menej ako doposiaľ. Pribudne výroba preukazov pre osoby vykonávajúce štátny dozor, čo však bude kompenzované znížením výroby preukazov a pečiatok skúšobných komisárov. Naviac sa predpokladá, že oproti doterajšiemu stavu náklady na výrobu skúšobných testov, príslušných tlačív, príprava a skúšky skúšobných komisárov budú hradené poverenou neštátnou organizáciou (pravidlo platí v zahraničí, napríklad SRN).

 V návrhu novely zákona sa navrhuje, že sa za vykonanie skúšky z odbornej spôsobilosti bude žiadateľ platiť priamo poverenej organizácii. Táto platba by mala byť príjmom poverenej neštátnej organizácii na pokrytie všetkých prevádzkových a mzdových nákladov, ako i nákladov na prevádzku novovybudovaných detských dopravných ihrísk v sídlach skúšobných centier (12).

Doposiaľ platba za vykonanie skúšky z odbornej spôsobilosti žiadateľov o vodičské oprávnenie sa vykonávala správnym poplatkom v kolkových známkach. Uvedený spôsob platby sa navrhuje zrušiť z dôvodu, že poverená neštátna organizácia nie je podľa zákona o správnych poplatkoch oprávnená vyberať správne poplatky.

 Podľa súčasnej platnej právnej úpravy sa za vykonanie skúšky z odbornej spôsobilosti žiadateľov o vodičské oprávnenie platí žiadateľom o vodičské oprávnenie správny poplatok, (pred skúškou), podľa druhu požadovaného vodičského oprávnenia. Tento poplatok sa znižuje podľa zákonom ustanovaných podmienok, najmä pri opakovaných skúškach na 500.- Sk. Správny poplatok sa znižuje aj pri skúškach odvedencov pre potreby Armády Slovenskej republiky a žiakov príslušných stredných odborných učilíšť. V roku 2002 v Slovenskej republike bolo vyskúšaných spolu **87 171**  žiadateľov o udelenie vodičského oprávnenia, od ktorých bolo za vykonanie skúšky z odbornej spôsobilosti žiadateľov o vodičské oprávnenie v správnych poplatkoch vybraných 80 000 000.- Sk. K tomu je potrebné pripočítať správne poplatky za opakované skúšky **16 669**, čo predstavuje príjem 8 034 500.- Sk. Správne poplatky sú príjmom štátneho rozpočtu. Po príjme 88 miliónov Sk do štátneho rozpočtu na skvalitnenie vykonávania skúškok z odbornej spôsobilosti žiadateľov o vodičské oprávnenie, zavádzanie kvalitatívne nových metód skúšok (Švedsko) neboli vyčlenené zo štátneho rozpočtu žiadne finannčné zdroje a spôsob vykonávania skúškok z odbornej spôsobilosti žiadateľov o vodičské oprávnenia je taký, ako sa vykonával v posledných 50 - tich rokoch na území štátu.

 Zmena zabezpečovania vykonávania skúškok z odbornej spôsobilosti žiadateľov o vodičské oprávnenie si nevyžaduje žiadne výdavky zo štátneho rozpočtu. Vzhľadom na to, že poplatky za vykonávanie skúškok z odbornej spôsobilosti žiadateľov o vodičské oprávnenie budú príjmom poverenej neštátnej organizácie, nie je možné s nimi v ďalšom období rátať, ako s príjmami do štátneho rozpočtu. Pri hĺbšom rozbore príčin dopravnej nehodovosti na pozemných komunikáciách Slovenskej republiky by štát zavedením kvalitného skúšobného systému, ako v zahraničí (SRN) získal najmä v tom, že znížením počtu dopravných nehôd počas premávky vozidiel na pozemných komunikáciách (celospoločenský záujem) len o jeden ľudský, napr. detský život (pre rodičov je to hodnota nevyčísliteľná vo finančných prostriedkoch), len o niekoľko ťažko zranených osôb (po následkoch nehody ZŤP a ZŤP-S ), len o niekoľko miliónov Sk na hmotných škodách, je pre štát 80 000 000.- Sk strata zo správnych poplatkov za skúšky zanedbateľná.

 Výpadok z príjmovej časti štátneho rozpočtu bude čiastočne kompenzovaný tým, že sa predpokladá vytvorenie 120 nových pracovných miest bez nároku na výdavky na ich zriadenie. Za takto zamestnané osoby potom štát nemusí platiť povinné odvody a vynakladať ďalšie finančné prostriedky na vyplácanie príslušných úhrad v nezamestnanosti alebo sociálnom zabezpečení.

 Za predpokladu, že priemerná mzda zamestnanca poverenej organizácie bude 20 000.-Sk, tak poverená organizácia odvedie na príjmový účet štátneho rozpočtu Slovenskej republiky každy rok 9 120 000.- Sk. Okrem toho poverená organizácia odvedie daň z príjmu zamestnancov do štátneho rozpočtu 2 880 000.- Sk ako aj ďalších 4 320 000.- Sk. Predpokladá sa, že do štátneho rozpočtu Slovenskej republiky bude spolu odvedených 16 320 000.- Sk.

 K tomu je potrebné dodať, že poverená organizácia bude povinná odviesť do štátneho rozpočtu daň z príjmu a znížia sa náklady doposiaľ hradené zo štátneho rozpočtu na zabezpečovanie odbornosti skúšobných komisárov, na skúšobné testy a potrebné tlačivá. Tieto náklady v zahraničných spoločnostiach sú hradené organizáciou, ktorá vykonáva skúšky z odbornej spôsobilosti žiadateľov o vodičské oprávnenie. Zároveň je potrebné upozorniť na v súčasnosti vyčísliteľné náklady, ktorými sa zavedú nové prvky pri vykonávaní skúškok z odbornej spôsobilosti žiadateľov o vodičské oprávnenie, čo bude mať priamy vplyv na zvyšovanie kvality skúšok a tým odraz tejto skutočnosti na dopravnú nehodovosť na pozemných komunikáciách Slovenskej republiky, bez využitia zdrojov zo štátneho rozpočtu.

 Nezanedbateľnou je i skutočnosť, že po schválení novely zákona sa vytvoria podmienky na presun časti policajtov do priameho výkonu služby a nebude potrebné vytvárať nové pracovné miesta pre policajtov, čo by v tomto prípade predstavovalo náklady 96 000 000.- Sk ročne zo štátneho rozpočtu.

###### Osobitná časť

K bodu 1:

 Vymedzuje sa obvod orgánu, v ktorom sa po úspešnom vykonaní skúškok z odbornej spôsobilosti žiadateľov o vodičské oprávnenia a splnení ďalších podmienok, vydá vodičský preukaz.

K bodu 2:

 Zavádza sa doklad oprávňujúci fyzickú osobu vykonávať skúšky z odbornej spôsobilosti žiadateľov o vodičské oprávnenie.

K bodu 3 a 4:

 Presúva sa pôsobnosť na vykonávanie skúškok z odbornej spôsobilosti žiadateľov o vodičské oprávnenie z dopravného inšpektorátu (skutočnosť) na právnickú osobu, ktorej bola ministerstvom vnútra udelená licencia.

K bodu 5:

 Novými ustanoveniami sa upravuje postup pri vydávaní licencie právnickej osobe na zabezpečovanie vykonávania skúškok z odbornej spôsobilosti žiadateľov o vodičské oprávnenie a rozsah povinností poverenej neštátnej organizácie a skúšobného komisára.

 Ministerstvo vnútra rozhodne o udelení licencie na zabezpečovanie vykonávania skúšok z odbornej spôsobilosti žiadateľov o vodičské oprávnenie jednej právnickej osobe, ktorá je obchodnou spoločnosťou na území Slovenskej republiky. Je to umožnené ustanovením, že na udelenie licencie nie je právny nárok. Je to vo všeobecnom záujme zachovania náročnosti a kvality vykonávania skúškok z odbornej spôsobilosti žiadateľov o vodičské oprávnenie, aby túto činnosť zabezpečovala len jedna organizácia. Udelenie licencie viacerým organizáciam a tým vytvorením konkurenčného prostredia by zákonite viedlo k realizácii existenčných zámerov spoločností na úkor kritérií ustanovených pre úspešné absolvovanie skúšky z odbornej spôsobilosti žiadateľa o vodičské oprávnenie.

 Ak bude podaných viac žiadostí o licenciu, ministerstvo vnútra udelí licenciu takej právnickej osobe, ktorá preukáže najlepšie vypracované systémové riešenie, organizačné, personálne a finančné predpoklady na zabezpečenie vykonávania skúškok z odbornej spôsobilosti žiadateľov o vodičské oprávnenie. Udelená licencia je neprevoditeľná a neprechádza ani na právneho nástupcu držiteľa licencie, a to ani v rámci exekúcie, súdného rozhodnutia a ani pri konkurze a vyrovnaní.

 Upravuje sa obsah žiadosti o udelenie licencie. Z obsahu požiadaviek jednotlivých ustanovení navrhovanej novely vylýva, že právnická osoba žiadajúca o licenciu musí preukázať, že disponuje finančnými prostriedkami a personálnymi predpokladmi potrebnými na organizačné a technické zabezpečenie vykonávania skúškok z odbornej spôsobilosti žiadateľov o vodičské oprávnenie na území Slovenskej republiky.

 Upravuje sa možnosť vykonávania zmeny udelenej licencii, ak sa zmenia podmienky, za ktorých bola licencia udelená.

 Uvádzajú sa dôvody, na základe ktorých ministerstvo vnútra rozhodne o odobratí licencie. V prípade, že poverená organizácia ukončí svoju činnosť alebo túto nebude schopná zabezpečiť, do vydania licencie inej poverenej organizácie vykonávanie skúšok zabezpečí ministerstvo vnútra Slovenskej republiky fyzickými osobami, skúšobnými komisármi, ktorým bol vydaný preukaz skúšobného komisára. Kedže pôjde len o dočasné riešenie, počas výberového konania na udelenie licencie využije, ministerstvo vnútra skúšobných komisárov, ktorí plnili podmienky pre uvedenú činnosť zákonov a vykonávacou vyhláškou.

 V dôsledku presunu vykonávania skúškok z odbornej spôsobilosti žiadateľov o vodičské oprávnenie bolo potrebné samostane upraviť povinnosti poverenej organizácie a skúšobného komisára. Z dôvodu možného konfliktu záujmov v povinnostich sa výslovne ustanovuje, že poverená neštátna organizácia nesmie zriadiť ani prevádzkovať výcvikové zariadenie. Pri dohadovaní, určovaní výšky ceny za vykonávanie skúškok z odbornej spôsobilosti žiadateľov o vodičské oprávnenie musí poverená organizácia postupovať podľa zákona č. 18/1996 Z. z. o cenách v znení zákona č. 196/2000 Z. z. Podkladom pre stanovovanie cien sú ceny rovnajúce

sa doposiaľ vyberaným správnym poplatkom na príslušnú skupinu vodičského oprávnenia.

 Ustanovujú sa podmienky na vydávanie preukazu skúšobného komisára. Pre zabezpečenie kvality vykonávania skúškok z odbornej spôsobilosti žiadateľov o vodičské oprávnenie sa okrem iného navrhuje, aby skúšobný komisár dosiahol vek 24 rokov, mal vysokoškolské vzdelanie prípadne úplne stredoškolské vzdelanie a bol držiteľom vodičského oprávnenia príslušnej skupiny najmenej 3 roky.

 Skúšky žiadateľov o vydanie preukazu skúšobného komisára bude vykonávať trojčlenná komisia zložená zo zástupcov ministerstva vnútra a štatutárneho zástupcu poverenej organizácie.

 Preukaz skúšobného komisára bude mať platnosť 5 rokov a predĺženie jeho platnosti je podmienené absolvovaním zdokonaľovacej odbornej prípravy skúšobných komisárov zabezpečovanou poverenou organizáciou, na základe schválenej učebnej osnovy odbornej prípravy ministerstvom vnútra. Jasne sa ustanovujú podmienky pre odobratie preukazu skúšobného komisára, čo je vždy podkladom pre rozviazanie pracovného pomeru s poverenou organizáciou.

 Osobitným ustanovením sú riešené povinnosti skúšobného komisára, kde sa kladie dôraz na kvalifikované, kvalitné, odborné a etické vykonávanie skúškok z odbornej spôsobilosti žiadateľov o vodičské oprávnenie. Taktiež skúšobný komisár musí uposlúchnuť pokyny osôb vykonávajúcich štátny dozor o zastavení vykonávania skúškok z odbornej spôsobilosti žiadateľov o vodičské oprávnenia, ak sa preukázateľným spôsobom zo strany štátneho dozoru dokázalo závažné porušenie zákona.

K bodu 6:

 Úprava pôvodného textu vychádza zo zmeny pôsobnosti vykonávania skúškok z odbornej spôsobilosti žiadateľov o vodičské oprávnenie.

K bodu 7:

 Vymedzuje sa obvod orgánu, v ktorom sa po úspešnom vykonaní skúškok z odbornej spôsobilosti žiadateľov o vodičské oprávnenie a splnení ďalších podmienok, vydá vodičský preukaz.

K bodu 8:

 V súlade s navrhovanou zmenou kompetencie na vykonávanie skúškok z odbornej spôsobilosti žiadateľov o vodičské oprávnenie je potrebné zmeniť aj oblasť pôsobnosti Ministerstva vnútra Slovenskej republiky. Na novo sa ustanovuje, že ministerstvo vnútra udeľuje licenciu neštátnej organizácii na zabezpečenie vykonávania skúškok z odbornej spôsobilosti žiadateľov o vodičské oprávnenie, vykonáva skúšky žiadateľov o získanie preukazu skúšobného komisára, schvaľuje skúšobné testy na skúšky z odbornej spôsobilosti žiadateľov o vodičské

oprávnenie a skúšky skúšobných komisárov, príslušné tlačivá, vydáva preukazy a schvaľuje úradné pečiatky skúšobných komisárov a vykonáva štátny dozor v rozsahu ustanovenom zákonom.

K bodu 9:

 Vypúšťa sa zabezpečovanie vykonávania skúškok z odbornej spôsobilosti žiadateľov o vodičské oprávnenie z okruhu činnosti okresného dopravného inšpektorátu, čo je v súlade s navrhovanou zmenou kompetencie pri vykonávaní tejto činnosti.

K bodu 10 - 11:

 Novo sa ustanovuje vykonávanie štátneho dozoru ministerstvom vnútra a krajskými dopravnými inšpektorátmi. Je to potrebné vzhľadom na to, že poverená neštátna organizácia bude vykonávať činnosť, ktorá sa dotýka práv a oprávnených záujmov občanov Slovenskej republiky, a na základe ktorej sa vydáva doklad, ktorý je verejnou listinou. Štátnym dozorom by zároveň bola zachovaná kontinuita dohľadu nad bezpečnosťou a plynulosťou cestnej premávky, ktorého súčasťou sú aj skúšky z odbornej spôsobilosti žiadateľov o vodičské oprávnenie. Je to v súlade s pravidlami krajín Európskej únie, keď podľa **bodu 8 Prílohy II** **Smernice Rady 91/439** výkon skúškok z odbornej spôsobilosti žiadateľov o vodičské oprávnenie musí byť pod dohľadom príslušných orgánov. Osoby poverené výkonom štátneho dozoru budú postupovať podľa tohoto zákona a zákona Národnej rady Slovenskej republiky č. 10/1996 Z. z. o kontrole v štátnej správe.

 Ministerstvo vnútra na základe zistených nedostatkov môže poverenej neštátnej organizácii ukladať opatrenia na ich odstránenie a pokuty. To by komplexne s ďalšími oprávneniami a možnosťami malo prispieť k riadnemu, efektívnému, kvalitnému a etickému zabezpečovaniu vykonávania skúškok z odbornej spôsobilosti žiadateľov o vodičské oprávnenie poverenou organizáciou.

K bodu 12:

 Sankčné ustanovenia v § 120 sa dopĺňajú o ďalšie možnosti ukladania sankcií v súvislosti s porušovaním povinností poverenou organizáciou.

K bodu 13 - 14:

 Vo vzťahu k správnemu poriadku sa pri vydávaní preukazu skúšobného komisára navrhuje obdobný postup ako pri vydávaní vodičského alebo inštruktorského preukazu a presne sa vymedzuje spôsob odobratia preukazu skúšobného komisára.

K bodu 15:

 V prechodnom ustanovení sa rieši zabezpečovanie vykonávania skúškok z odbornej spôsobilosti žiadateľov o vodičské oprávnenie do doby, kým poverená organizácia začne vykonávať činnosť. Do tejto doby sa navrhuje aby skúšky prebiehali podľa doterajších predpisov, teda aby ich vykonávali poverení policajti.

K bodu 16:

 Dopĺňa sa splnomocnenie pre ministerstvo vnútra vydať všeobecne záväzny právny predpis na vykonanie jednotlivých ustanovení zákona NR SR č. 315/1996 Z. z. o premávke na pozemných komunikáciách v znení neskorších predpisov.

K článku II:

 Navrhuje sa aby správny poplatok platila za podanie žiadosti o udelenie licencie na zabezpečenie vykonávania skúšok z odbornej spôsobilosti žiadateľov o vodičské oprávnenie, ako aj samotné udelenie licencie právnická osoba, ktorá žiada o udelenie licencie. Obdobne sa navrhuje platiť správny poplatok za podanie žiadosti o získanie odbornej spôsobilosti na vykonávanie skúšok z odbornej spôsobilosti žiadateľov o vodičské oprávnenie, ako aj vydanie preukazu skúšobného komisára a predĺženie jeho platnosti. Novým odsekom položky 74 sadzobníka správnych polatkoch sa vypúšťajú doterajšie správne poplatky za vykonanie skúšky, okrem skúšok inštruktorov.

K článku III:

 Vzhľadom na to, že zabezpečovanie vykonávania skúšok z odbornej spôsobilosti žiadateľov o vodičské oprávnenie nebude klasifikované podľa živnostenského zákona ako podnikanie, je potrebné doplniť do živnostenského zákona ustanovenie o negatívnom vymedzení činnosti.

K článku IV:

 Navrhuje sa aby zákon nadobudol účinnosť  **od 1. januára 2004**, okrem ustanovení Čl. I § 71a, § 71b, § 71c, § 71d odseku 1 písmeno a), b), f), i) a l), § 71e odseku 1, 2, 3, 4, 5, 6 a 13, § 111 písmena f), g) a h), § 120 odseku 6 písmeno a) a f), § 124 odseku 6, § 129 a, Čl. II položky 74, Čl. III § 3 odseku 2 písmena zj), ktoré nadobúdajú účinnosť dňom vyhlásenia,

zverejnenia v Zbierke zákonov.

 Technické riešenie zabezpečenia prechodu informácií poverenou organizáciou na zákonom ustanovené orgány vydávajúce vodičské preukazy prinesie okamžité zlepšenie služby obyvateľom, nakoľko vydanie vodičského preukazu po úspešnom zložení skúšky je možné na druhý pracovný deň. Ustanovenia, ktorých účinnosť sa navrhuje dňom vyhlásenia zákona sú potrebné na zabezpečenie prípravy činnosti ako je vydanie licencie víťazovi výberového konania a preukazov skúšobných komisárov, ako i ďalšia príprava poverenej organizácie na činnosť vykonávania skúšok z odbornej spôsobilosti žiadateľov o vodičské oprávnenie.

# DOLOŽKA ZLUČITEĽNOSTI

**návrhu novelizácie zákona s právom Európskej únie**

**1. Návrhovatelia zákona:** skupina poslancov NR SR.

**2. Názov návrhu zákona:**

 Zákon, ktorým sa mení a dopĺňa zákon č. 315/1996 Z. z. o premávke na pozemných komunikáciách v znení neskorších predpisov v súvislosti s výkonom skúšok z odbornej spôsobilosti žiadateľov o vodičské oprávnenie poverenou organizáciou.

 **3. V práve Európskej únie je problematika návrhu zákona upravená v týchto dokumentoch:**

 1. Zmluva o Európskej únii podpísaná v Maastrichte 9. februára 1992 v znení Amsterdamskej zmluvy, podpísanej 2. októbra 1997.

 2. Európska dohoda o pridružení medzi Slovenskou republikou a Európskymi spoločenstvami a ich členskými štátmi podpísaná v Luxemburgu 4. októbra 1993.

**4. Návrh zákona svojou problematikou:**

 nepatrí medzi prioritné oblasti aproximácie práva Európskej dohody o pridružení a ani medzi priority odporúčané v Bielej knihe Komisie Európskych spoločenstiev.

 **5. Charakteristika právnych noriem Európskej únie, ktorými je upravená problematika návrhu zákona:**

 1. Čl. 6 Európskej dohody o pridružení medzi Slovenskou republikou a Európskymi spoločenstvami a ich členskými štátmi zakotvuje rešpektovanie demokratických zásad a ľudských práv uvedených v Helsinskom Záverečnom akte a Parížskej charte pre novú Európu, ako aj zásad trhovej ekonomiky ako rozvoja vnútornej a zahraničnej politiky zmluvných strán a podstatu pridruženia.

 2. Čl. F bod 2 (hlava I) Zmluvy o Európskej únii zakotvuje rešpektovanie základných ľudských práv zaručených v Európskom dohovore o ochrane ľudských práv a základných slobôd vyplývajúcich z ústavných tradícií členských štátov, ako základných princípov práva Spoločenstva.

 **6. Vyjadrenie stupňa kompability návrhu zákona s právnou normou Európskej únie:**

Ú - úplne kompabilná

### NÁVRH

### Vyhlášky

#### Ministerstva vnútra Slovenskej republiky

o skúškach z odbornej spôsobilosti žiadateľov o získanie osvedčenia

o odbornej spôsobilosti skúšobného komisára, vydanie preukazu skúšobného komisára a

o skúškach z odbornej spôsobilosti žiadateľov o vodičské oprávnenia

#### Vyhláška

# Ministerstva vnútra Slovenskej republiky

o skúškach žiadateľov o získanie osvedčenia o odbornej spôsobilosti skúšobného komisára, vydanie preukazu skúšobného komisára a skúškach z odbornej spôsobilosti žiadateľov o vodičské oprávnenie

 Ministerstvo vnútra Slovenskej republiky (ďalej len " ministerstvo ") podľa ustanovenia § 71 ods. 8 a ustanovenia § 71d ods. 12 písm. b) zákona Národnej rady Slovenskej republiky č. 315/1996 Z. z. o premávke na pozemných kominikáciách v znení neskorších predpisov (ďalej len zákon) ustanovuje:

##### PRVÁ ČASŤ

Ú v o d n é u s t a n o v e n i a

§ 1

Predmet úpravy

 Táto vyhláška ustanovuje podrobnosti o

a) obsahu a rozsahu základnej špecializovanej odbornej prípravy žiadateľa o získanie osvedčenia o odbornej spôsobilosti skúšobného komisára a vydanie preukazu skúšobného komisára (ďalej len čakateľ) a o obsahu a rozsahu zdokonaľovacej odbornej prípravy skúšobného komisára na predĺženie platnosti preukazu skúšobného komisára (ďalej len skúšobný komisár) vykonávať skúšky z odbornej spôsobilosti žiadateľov o vodičské oprávnenia,

b) vykonávaní skúšok žiadateľov o získanie osvedčenia o odbornej spôsobilosti skúšobného komisára a vydanie preukazu skúšobného komisára, o vedení a vykazovaní dokumetácie o vykonaných skúškach,

c) vydaní preukazu skúšobného komisára, o vydaní osvedčenia o odbornej spôsobilosti skúšobného komisára, o ich obsahu, tvare a rozmeroch,

d) podmienkach, spôsobe a rozsahu vykonávania skúšok z odbornej spôsobilosti žiadateľov o vodičské oprávnenie (ďalej len žiadateľ),

e) výrobe, vydávaní a rozširovaní tlačív, ich tvare, rozmeroch, údajoch v nich uvádzaných na zabezpečenie činnosti uvedenej pod písmenom a), b), c) a d).

##### DRUHÁ ČASŤ

O b s a h a r o z s a h o d b o r n e j p r í p r a v y

§ 2

Odborná príprava

 (1) Obsah a rozsah odbornej prípravy čakateľa a skúšobného komisára schvaľuje poverenej organizácii ministerstvo.

 (2) Odbornú prípravu, podľa odseku 1, organizačne a materiálne zabezpečuje poverená organizácia, ktorej ministerstvo vydalo licenciu **1)**.

 (3) Tematický plán odbornej prípravy čakateľa a skúšobného komisára schvaľuje ministerstvo.

 (4) Odbornú prípravu podľa tematického plánu tvorí najmä:

a) základná špecializovaná odborná príprava,

b) zdokonaľovacia odborná príprava.

 (5) Pre potreby výučby odbornej prípravy jedna vyučovacia hodina trvá 45 minút.

 (6) Obsah odbornej prípravy pre čakateľa a skúšobného komisára tvoria najmä:

a) zákon o premávke na pozemných komunikáciách a s tým súvisiace predpisy,

b) základy psychológie, pedagogiky a rétoriky,

c) metodika a obsah výučby a výcviku žiadateľov o vodičské oprávnenie,

d) metodika a organizácia skúšok žiadateľov o vodičské oprávnenie,

e) náuka o konštrukcii a údržbe motorových vozidiel a opakovanie.

 (7) O vykonavaní odbornej prípravy je poverená organizácia viesť triednu knihu.

§ 3

Základná špecializovaná odborná príprava

 (1)Základnú špecializovanú odbornú prípravu je povinný absolvovať čakateľ.

 (2) Odborná príprava, podľa odseku 1, sa vykonáva v rozsahu najmenej

40 (štyridsať) vyučovacích hodín.

 (3) Teoretickú výučbu čakateľa je možné ukončiť skúškou z odbornej spôsobilosti len vtedy, ak čakateľ absolvoval úplny rozsah výučby vyučovacích hodín, so 100% účasťou.

 (4) Náklady na absolvovanie odbornej prípravy, podľa odseku 1, si hradí čakateľ.

 (5)Po ukončení odbornej prípravy, podľa odseku 1, vydá poverená organizácia čakateľovi potvrdenie o ukončení základnej špecializovanej odbornej prípravy.

 (6) Vzor potvrdenia o absolvovaní základnej špecializovanej odbornej prípravy je uvedený v prílohe č. 1.

§ 4

Zdokonaľovacia odborná príprava

 (1)Zdokonaľovaciu odbornú prípravu je povinný absolvovať skúšobný komisár.

 (2) Odborná príprava, podľa odseku 1, sa vykonáva v rozsahu najmenej 32 (tridsať dva) vyučovacích hodín.

 (3) Teoretickú výučbu skúšobného komisára je možné ukončiť skúškou z odbornej spôsobilosti len vtedy, ak skúšobný komisár absolvoval úplny rozsah vyučovacích hodín, so 100 % účasťou.

 (4) Náklady na absolvovanie odbornej prípravy, podľa odseku 1, si hradí skúšobný komisár.

**1)** ustanovenie § 71a ods. 2 zákona NR SR č. 315/1996 Z. z. o premávke na pozemných komunikáciách v znení neskorších predpisov.

 (5)Po ukončení odbornej prípravy, podľa odseku 1, vydá poverená organizácia skúšobnému komisárovi potvrdenie o ukončení zdokonaľovacej odbornej prípravy. (6) Vzor potvrdenia o absolvovaní zdokonaľovacej odbornej prípravy je uvedený v prílohe č. 2.

 O d b o r n á s p ô s o b i l o s ť č a k a t e ľ a

 a s k ú š o b n é h o k o m i s á r a

§ 5

Odborná spôsobilosť čakateľa

 (1) Poverenou fyzickou osobou, pred ktorou sa vykonávajú skúšky z odbornej spôsobilosti žiadateľov o vodičské oprávnenie je držiteľ preukazu skúšobného komisára a osvedčenia o odbornej spôsobilosti skúšobného komisára, ktorý je v pracovnom pomere poverenej organizácie**2)**.

 (2) Odbornú spôsobilosť, ustanovenú pre skúšobného komisára, získa čakateľ skúškou z odbornej sposôbilosti pred komisiou, ak bol hodnotený klasifikačným stupňom " PROSPEL ".

 P o d r o b n o s t i o p o d m i e n k a c h, s p ô s o b e, r o z s a h u

 a k l a s i f i k a č n o m h o d n o t e n í s k ú š o k

 č a k a t e ľ o v a s k ú š o b n ý c h k o m i s á r o v

§ 6

Skúška z odbornej spôsobilosti pre čakateľa a skúšobného komisára

(1)Skúšky z odbornej spôsobilosti na získanie preukazu skúšobného komisára a o predĺženie platnosti preukazu skúšobného komisára sa vykonávajú pred komisiou**3)** ustanovenou ministerstvom.

(2)Skúšky, podľa odseku 1, organizačne, technicky a materiálnym vybavením zabezpečuje poverená organizácia.

(3)Skúšky sa vykonajú na základe podanej žiadosti poverenou organizáciou pre čakateľa a skúšobného komisára, po splnení zákonom ustanovených podmienok **4)**.

 (4)Písomnú žiadosť na vykonanie skúšok z odbornej spôsobilosti predkladá poverená organizácia, prostredníctvom štatutárneho zástupcu, spoločne so správnym poplatkom **5)**  ministerstvu.

(5)Vzor písomnej prihlášky pre čakateľa je uvedený v prílohe č. 3a.

 (6)Vzor písomnej prihlášky pre skúšobného komisára je uvedený v prílohe č. 3b.

§ 7

Termín a miesto vykonania skúšky

(1)Termín a miesto konania skúšky čakateľa a skúšobného komisára určuje ministerstvo po dohode so štatutárnym zástupcom poverenej organizácie tak, aby sa skúška vykonala v lehote 30 dní po ukončení odbornej prípravy.

2) ustanovenie § 71d písm. h) zákona NR SR č. 315/1996 Z.z.

3) ustanovenie § 71d ods. 5 zákona NR SR č. 315/1996 Z.z.

4) ustanovenie § 71d ods. 1, 2 a zákona NR SR č. 315/1996 Z.z.

5) položka 74 písmeno c) zákona NR SR č. 145/1995 Z.z. zákona o správnych poplatkoch v znení neskorších predpisov

 (2) S termínom skúšky musí byť účastník skúšok oboznámený včas, tak aby si čakateľ alebo skúšobný komisár mohol zariadiť účasť na skúške.

 (3) Miesto na vykonanie skúšky musí spĺňať ustanovené podmienky **6)**

§ 8

Rozhodovanie skúšobnej komisie

 Skúšobná komisia sa uznáša väčšinou hlasov.

§ 9

Priebeh skúšky z odbornej spôsobilosti

 (1)Skúška z odbornej spôsobilosti má dve časti, písomný test a ústnu skúšku. Obidve skúšky sa konajú v jednom dni. Predpokladom absolvovania ústnej skúšky je úspešné zvládnutie písomného testu.

(2)Pred začatím každej skúšky overí skúšobná komisia totožnosť skúšanej osoby, či absolvovala odbornú prípravu a poučí ju o spôsobe vykonávania skúšky.

(3)Používanie pomôcok pri skúške je neprípustné. Ak skúšaný použije i napriek poučeniu pomôcku je hodnotený klasifikačným stupňom " neprospel ".

§ 10

Vykonanie skúšky

(1)Písomná časť skúšky sa vykonáva dvomi schválenými skúšobnými testami z pravidiel cestnej premávky. Čas na vykonanie skúšky je 30 minút.

 (2) So súhlasom skúšaného môže byť písomná skúška nahradená skúškou vykonanou prostredníctvom výpočtovej techniky. Dokladom pre hodnotenie skúšaného je vytlačený písomný záznam výpočtovou technikou.

(3)Na ústnu skúšku si skúšaný vyberá tri skúšobné otázky z rozsahu uvedenom v ustanoveniach § 2 ods. 6 písm. b), c), d) a e). Najdlhší čas na vykonanie ústnej skúšky je 30 minút.

§ 11

Písomný test

(1) Písomný test obsahuje 27 otázok s tromi odpoveďami, z ktorých jedna je správna. Jednotlivé otázky sa hodnotia podľa náročnosti jedným až tromi bodmi. Na úspešné zvládnutie testu je potrebné získať 100 % z maximálneho počtu bodov. Jeden test zo skúšobných testov je pre všetky skupiny a podskupiny a druhý skúšobný test je pre skupiny C a D, ak žiadateľ je držiteľom vodičského oprávnenia skupiny C a D.

 (2) Ak sa skúška vykonáva výpočtovou technikou musia byť pre skúšaného splnené podmienky pre skúšku, uvedené v odseku 1. Správne odpovede skúšaný vyznačuje na monitore výpočtovej techniky spôsobom, s ktorým je skúšaný pred skúškou oboznámený.

 (3)Schválený vzor tlačiva, na ktorom sa písomná skúška čakateľom zaznamenáva je uvedený v prílohe č. 4a.

**6)**  ustanovenia § 16 vyhlášky MDP a T SR č. 95/1997 Z. z. o výcviku žiadateľov o vodičské oprávnenie, o doškoľovacom kurze držiteľov vodičského oprávnenia, o výcviku žiadateľov o inštruktorské oprávnenie, a o doškoľovacom kurze inštruktorov v znení neskorších predpisov.

 (3)Schválený vzor tlačiva, na ktorom sa písomná skúška skúšobným komisárom zaznamenáva je uvedený v prílohe č. 4b.

 (4) Schválené vzory tlačív, podľa odsekov 2 a 3, sú súčasťou "Zápisnice o skúškach".

§ 12

Ústna skúška

(1)Ústna skúška sa koná pred skúšobnou komisiou**3)** . Na ústnu skúšku sa môže skúšaný písomne pripraviť v čase 15 minút. Záznamy z písomnej prípravy skúšaného tvoria súčasť podkladov ku skúške.

(2)Klasifikačné hodnotenie ústnej skúšky , na návrh jednotlivých skúšajúcich, schvaľuje skúšobná komisia hlasovaním; uznáša sa väčšinou hlasov.

§ 13

Klasifikačné hodnotenie skúšok

(1)Vedomosti skúšaného sa hodnotia takto:

a) klasifikačným stupňom " PROSPEL", ak preukázal odborné vedomosti v potrebnom rozsahu,

b) klasifikačným stupňom " NEPROSPEL ", ak nepreukázal odborné vedomosti v potrebnom rozsahu v ktorejkoľvek časti skúšky.

(2)Skúšobná komisia vypracuje v priebehu skúšky z odbornej spôsobilosti zápisnicu, v ktorej uvedie priezvisko, meno, titul, rodné číslo, miesto trvalého pobytu čakateľa alebo skúšobného komisára, rozsah vykonanej skúšky a výsledok klasifikačného hodnotenia skúšky z odbornej spôsobilosti.

(3)Po ukončení skúšky zapíše predseda **7)** skúšobnej komisie výsledky skúšky do protokolu, ktorý vedie zodpovedná osoba ministerstva; vydá osvedčenie o odbornej spôsobilosti skúšobného komisára a preukaz skúšobného komisára.

 (4) Skúšobnému komisárovi, ktorý predlžoval platnosť preukazu skúšobného komisára, predseda skúšobnej komisie predĺži platnosť preukazu skúšobného komisára spôsobom ustanoveným ministerstvom.

§ 14

Osvedčenie o odbornej spôsobilosti skúšobného komisára

 (1) Osvedčenie o odbornej spôsobilosti skúšobného komisára vykonávať skúšky z odbornej spôsobilosti žiadateľov o vodičské oprávnenia vydáva ministerstvo.

 (2) Čakateľovi, po klasifikačnom hodnotení skúšky stupňom " PROSPEL", vydá predseda skúšobnej komisie osvedčenie o odbornej spôsobilosti skúšobného komisára vykonávať skúšky z odbornej spôsobilosti žiadateľov o vodičské oprávnenie podľa možnosti bezodkladne.

 (3) Vzor tlačiva o odbornej spôsobilosti skúšobného komisára vykonávať skúšky z odbornej spôsobilosti žiadateľov o vodičské oprávnenie je uvedený v prílohe č. 5.

**7)**  ustanovenie § 71d ods. 5 zákona NR SR č. 315/1996 Z. z.

§ 15

Preukaz skúšobného komisára

(1) Poverenie na vykonávanie skúšok z odbornej spôsobilosti žiadateľov o vodičské oprávnenie preukazuje skúšobný komisár preukazom skúšobného komisára a osvedčením o odbornej spôsobilosti skúšobného komisára vykonávať skúšky žiadateľov o vodičské oprávnenie.

 (2) Počas výkonu činnosti preukazuje skúšobný komisár poverenie vykonávať skúšky žiadateľov o vodičské oprávnenie len preukazom skúšobného komisára osobám ustanoveným zákonom **8)** a majiteľovi výcvikového zariadenia.

 (3) Preukaz skúšobného komisára je jednodielna dvojstranná predtlač, vo farebnom vyhotovení, o rozmeroch 228 mm x 148 mm, zložená na zmenšený formát A 6. Preukaz je majetkom ministerstva.

 (4)Technickú ochranu predtlače preukazu skúšobného komisára tvorí hologram, ktorý je umiestnený na jeho čelnej strane.

(5) Každá predtlač preukazu skúšobného komisára je opatrená evidenčným číslom. Číslo tvorí alfanumerický kód zložený z kombinácie jedného písmena a šiestich číslic. Písmeno  je umiestnené v evidenčnom čísle na prvom mieste.

(6)Preukaz skúšobného komisára obsahuje najmä:

a) priezvisko, meno a titul,

b) rodné číslo,

c) rozsah vodičského oprávnenia,

d) rozsah oprávnenia na vykonávanie skúšok z odbornej spôsobilosti,

e) dátum vydania preukazu, kruhový odtlačok pečiatky a podpis zodpovednej osoby ministerstva ,

f) dátum ukončenia platnosti.

(7) Jednotlivé údaje preukazu skúšobného komisára sa vypisujú tlačiarňou výpočtovej techniky alebo písacím strojom s čiernou prepisovacou páskou. Kruhový odtlačok pečiatky je červenej farby.

(8)Neúplny vzor preukazu skúšobného komisára je uvedený v prílohe č. 6.

§ 16

Zápisnica o skúškach

(1)O vykonaní skúšok, podľa ustanovenia § 13 ods. 2 tejto vyhlášky, vedie poverená osoba predsedom skúšobnej komisie zápisnicu **9)** o konkrétnej skúške.

(2) Zápisnica o skúškach obsahuje najmä:

a) meno, priezvisko a titul,

b) dátum narodenia a rodné číslo,

c) miesto trvalého pobytu žiadateľa,

d) dátum vykonania skúšky,

e) klasifikačný stupeň hodnotenia jednotlivých častí skúšky,

f) číslo protokolu o skúške,

g) zloženie členov skúšobnej komisie,

h) podpisy členov skúšobnej komisie,

i) kruhový odtlačok pečiatky ministerstva.

(3)Zápisnicu o skúškach skúšaného je ministerstvo povinné archivovať 20 rokov.

(4)Schválený vzor tlačiva zápisnice o skúškach, jej tvar, rozmery a obsah údajov, ktoré sa vnej uvádzajú, je uvedený v prílohách č. 4a a č. 4b.

**8)**  ustanovenia § 119a ods. 1 a 2 zákona NR SR č. 315/1996 Z. z.

**9)**  ustanovenie § 71d ods. 5 zákona NR SR č. 315/1996 Z. z.

 (5) Klasifikačné hodnotenie skúšok čakateľa sa vykonáva do zápisnice o skúškach uvedenej v prílohe č. 4a.

 (6) Klasifikačné hodnotenie skúšok skúšobného komisára sa vykonáva do zápisnice o skúškach uvedenej v prílohe č. 4b.

§ 17

Opravná skúška

(1)Ak skúšaný " NEPROSPEL " na skúške, môže vykonať opravnú skúšku najskôr po uplynutí 7 dní a najneskôr po uplynutí 30 dní od konania poslednej skúšky.

(2) Ak skúšaný " NEPROSPEL " ani po opravnej skúške, možno mu povoliť ďalšiu skúšku po absolvovaní príslušnej odbornej prípravy. Takto opakovaná skúška sa môže vykonať len jeden krát.

(3)Na podanie písomnej žiadosti na vykonanie opravnej skúšky platia primerane ustanovenia § 6 ods. 3.

§ 18

Neúčasť na skúške z odbornej spôsobilosti

 (1) Ak sa plánovanej skúšky z odbornej spôsobilosti nemôže čakateľ alebo skúšobný komisár zúčastniť je povinný sa písomne ospravedlniť.

(2)Skúšanému, ktorý sa na skúšku nemohol dostaviť zo závažných dôvodov a tieto doložil alebo svoju neúčasť riadne ospravedlnil, určí ministerstvo náhradný termín primerane podľa ustanovení § 6 ods. 4 a § 7 ods. 1 a 2 tejto vyhlášky.

 (3) Čakateľ alebo skúšobný komisár môže využiť uplatnenie podmienky uvedenej v odseku 1 len jeden krát.

(4)Skúšaný, ktorý sa na skúšku nedostavil bez riadneho a včasného ospravedlnenia, môže vykonať skúšku iba na základe podania novej žiadosti.

§ 19

Pečiatka skúšobného komisára

(1)Skúšobnému komisárovi, ktorý je poverený vykonávať skúšky z odbornej spôsobilosti žiadateľov o vodičské oprávnenia pridelí poverená organizácia kruhovú pečiatku skúšobného komisára.

 (2) Pridelená kruhová pečiatka skúšobného komisára musí byť evidovaná zodpovednou osobou poverenej organizácie.

 (3) Zásady použitia a manipulácie s kruhovou pečiatkou skúšobného komisára upravuje interná právna norma.

(4) Pečiatka je kruhového tvaru o priemere 19 mm, v strede so znakom poverenej organizácie, po obvode so schváleným názvom poverenej organizácie, označením príslušného riadiaceho alebo skúšobného centra a skúšobného komisára. Pri používaní pečiatky vyobrazenie odtlačku vykonáva skúšobný komisár červenou razítkovou farbou.

(5) Ak skúšobný komisár ukončí činnosť alebo skončí sa platnosť preukazu skúšobného komisára je povinný bezodkladne odovzdať pečiatku skúšobného komisára v skúšobnom centre.

§ 20

Protokol o skúškach

(1)Protokol o skúškach je registračný, evidenčný doklad o vykonaných skúškach a klasifikačnom hodnotení žiadateľov o vodičské oprávnenie. Obsahuje údaje, ktoré sú pri jeho vedení podľa predtlače stanovené ministerstvom.

 (2) Poverená organizácia musí viesť evidenciu vydaných protokolov o skúškach.

(3) V protokole o skúškach musí skúšobný komisár vyznačiť žiadateľa o vodičské oprávnenia, ktorý vykonával skúšku z odbornej spôsobilosti o vodičské oprávnenie, žiadateľa o preskúšanie odbornej spôsobilosti viesť motorové vozidlá a skúšku držiteľa vodičského oprávnenie na skúšobnú lehotu.

 (4) U vyskúšaných žiadateľov, podľa odseku 3, vykoná skúšobný komisár klasifikačné hodnotenie a protokol v mieste poslednej skúšky denne uzatvorí.

 (5) Uzatvorením protokolu, podľa odseku 4, sa rozumie podčiarknutie časti s údajmi posledne vyskúšaného, opatrením vykonaného úkonu odtlačkom kruhovej pečiatky skúšobného komisára a vlastnoručným podpisom.

(6 ) Pridelený  protokol o skúškach vedie skúšobný komisár zodpovedne, denne a prehľadne.

(7)Opravu záznamu v protokole možno vykonať výhradne prečiarknutím celého riadku daného poradového čísla a zápisom nových údajov do nasledujúceho riadku tak, aby pôvodný text zostal čitateľný. Každá oprava sa označí podpisom skúšobného komisára, dátumom opravy a odtlačkom kruhovej pečiatky skúšobného komisára, ktorý opravu vykonal.

(8) Pridelený protokol o skúškach vedie skúšobný komisár samostatne pre každý okres.

 (9) Po ukončení pracovnej činnosti v sídle skúšobného centra odovzdá skúšobný komisár protokol o skúškach zodpovednej osobe skúšobného centra, ktorá vykoná dennú evidenciu vyskúšaných, do počítačového systému poverenej organizácie a protokol uzatvorí.

(10) Protokoly o skúškach uzatvára skúšobné centrum na konci kalendárneho roka. Uzatvorením protokolu, pre potreby tejto vyhlášky, sa rozumie podčiarknutie posledného zápisu, podpisom zodpovednej osoby, dátumom zápisu a odtlačkom kruhovej pečiatky skúšobného centra.

(11)Vypísaný protokol o skúškach sa zakladá v skúšobnom centre, po poslednom vykonanom zápise, na dobu jedného roka. Po jednom roku protokol o skúškach umiestňuje poverená organizácia v sklade písomností, podľa skúšobných centier, po dobu dvadsať rokov. Po 20 - tich rokoch zodpovedná osoba poverenej organizácie odovzdá písomne protokoly ministerstvu.

§ 21

Strata preukazu skúšobného komisára

(1) Stratu preukazu skúšobného komisára je skúšobný komisár povinný bezodkladne nahlásiť najbližšiemu útvaru Policajného zboru Slovenskej republiky a prostredníctvom príslušného skúšobného centra zodpovednej osobe poverenej organizácii. Poverená organizácia bezodkladne nahlasuje stratu preukazu skúšobného komisára ministerstvu.

(2)Na základe písomnej žiadosti, prostredníctvom poverenej organizácie požiada skúšobný komisár ministerstvo o vydanie nového preukazu **10)**.

§ 22

Evidencia skúšobných komisárov, preukazov skúšobného komisára, protokolov o skúškach a pečiatok

(1)Poverená organizácie je povinná viesť evidenciu skúšobných komisárov. Pre potreby poverenej organizácie je evidencia vedená kódovane.

 (2) Poverená organizácia je povinná viesť evidenciu skladovaných a vydaných protokolov o skúškach.

(3)Poverená organizácia vedie evidenciu vydaných preukazov skúšobných komisárov, ich platnosť a rozsah.

(4)Poverená oganizácia vedie evidenciu kruhových pečiatok pridelených skúšobným komisárom.

(5)Po ukončení pracovného pomeru zamestnanca v poverenej organizácii zodpovedná osoba, určená štatutárnym zástupcom poverenej organizácie, je povinná odovzdať určenej osobe ministerstva preukaz skúšobného komisára do 3 (troch) dní od jeho ukončenia pracovného pomeru.

(6)Povinnosť poverenej organizácie, podľa odseku 5, sa vzťahuje aj na odovzdanie preukazu skúšobného komisára, ktorému uplynula platnosť. To neplatí, ak skúšobný komisár podal prostredníctvom poverenej organizácie žiadosť o predĺženie platnosti preukazu skúšobného komisára na ministerstvo v stanovenej lehote.

(7)Evidencia, podľa ods. 1 a 2, je vedená v elektronických prostriedkoch a trvale dostupná prostredníctvom špeciálnej siete ministerstvu.

 (8)Evidencia, podľa ods. 3 a 4, je vedená v elektronických prostriedkoch a trvale dostupná prostredníctvom špeciálnej siete v skúšobných centrách orgánom štátneho dozoru.

##### TRETIA ČASŤ

P o d r o b n o s t i o p o d m i e n k a c h, s p ô s o b e, r o z s a h u
a k l a s i f i k a č n o m h o d n o t e n í s k ú š o k
ž i a d a t e ľ o v o v o d i č s k é o p r á v n e n i e

§ 23

Skúška z odbornej spôsobilosti žiadateľa o vodičské oprávnenie

 (1) Skúšky z odbornej spôsobilosti žiadateľa o vodičské oprávnenia sa vykonávajú pred skúšobným komisárom poverenej organizácie **11)**.

 (2) Skúšky podľa odseku 1 organizačne, technickým a materiálnym vybavením zabezpečuje výcvikové zariadenie, ktorému príslušné skúšobné centrum potvrdilo požadovaný termín.

 (3) Skúšky, podľa odseku 1, sa vykonávajú na náklady fyzickej osoby - žiadateľa, ktorý je povinný najneskôr do začiatku skúšky z vedenia motorových vozidiel uhradiť poplatok, za vykonanie skúšok.

10) položka 6 písm. B) zákona NR SR č. 154/1995 Z.z. o správnych poplatkoch

11) ustanovenie § 71c ods.1 písm. d) zákona NR SR č. 315/1996 Z.z.

§ 24

Termín a miesto konania skúšok z odbornej spôsobilosti

 (1)Do 28 kalendárneho dňa v mesiaci, pre mesiac február do 25 kalendárneho dňa, požiada písomne výcvikové zariadenie príslušné skúšobné centrum poverenej organizácie o vykonanie skúšok žiadateľa o vodičské oprávnenia na nasledujúci kalendárny mesiac.

 (2) Žiadateľ o vodičské oprávnenie môže vykonať skúšky z odbornej spôsobilosti najskôr v deň dosiahnutia veku predpísaného na vedenie motorových vozidiel príslušnej skupiny a podskupiny.

(3) Termín a miesto konania skúšok žiadateľa z odbornej spôsobilosti, na základe písomnej žiadosti výcvikového zariadenia, určí skúšobné centrum poverenej organizácie tak, aby sa mohli vykonať najneskôr do 30 dní odo dňa prihlásenia žiadateľa o vodičské oprávnenie na skúšky výcvikovým zariadením. V deň prihlasovania žiadateľa na skúšku nemusí byť ukončený výcvik žiadateľa o vodičské oprávnenie vo vedení motorových vozidiel.

 (4) Na základe písomných požiadaviek výcvikových zariadení spracuje príslušné skúšobné centrum plán skúšok na príslušný mesiac, výpočtovou technikou.

 (5)Termín a miesto konania skúšok , podľa odseku 3, oznámi príslušné skúšobné centrum výcvikovému zariadeniu telegraficky alebo poštou tak, aby výcvikové zariadenie malo dostatok času na zabezpečenie skúšok. O potvrdenie termínu skúšok môže telefonicky požiadať aj zodpovedná osoba výcvikového zariadenia príslušné skúšobné centrum, do ktorého skúšobného obvodu patrí.

 (6) Vzor písomnej žiadosti výcvikového zariadenia o vykonanie skúšok z odbornej spôsobilosti žiadateľa o vodičské oprávnenie príslušnej skupiny a podskupiny je uvedený v prílohe č. 7.

§ 25

Dokumentácia ku skúškam

(1)Zodpovedná osoba výcvikového zariadenia alebo ňou určená osoba na zabezpečenie skúšok je povinná v deň skúšok predložiť skúšobnému komisárovi predpísanú, uzatvorenú dokumentáciu **12)** o výcviku žiadateľa o vodičské oprávnenie a splnenie predpísaných podmienok pre výcvik **13)**.

(2)Ak nie sú zodpovednou osobou výcvikového zariadenia alebo ňou určenou osobou splnené podmienky, uvedené v odseku 1, o vykonaní skúšok rozhodne skúšobný komisár.

(3) Skúšobný komisár musí vylúčiť zo skúšky žiadateľa o vodičské oprávnenie ak nespĺňa podmienku ustanovenú v § 24 ods. 2 alebo, ak nepredložil hodnoverné splnenie predpísaných podmienok pre výcvik **13)**.

§ 26

Rozsah skúšok z odbornej spôsobilosti

 Skúšky z odbornej spôsobilosti sa vykonávajú z predpisov o cestnej premávke, skúšky z náuky o vozidlách a ich údržbe a skúšky z vedenia motorových vozidiel. Skúšky sa konajú v jednom dni. Predpokladom absolvovania praktickej skúšky je úspešné zvládnutie riešenia dopravných situácií na križovatkách v skúšobnom teste.

12) ustanovenia § 22 a § 23 vyhlášky MDP a T SR č. 95/1997 Z. z. v znení neskorších predpisov.

**13)**  § 3 ods. 1 a 3 vyhlášky MDP a T SR č. 95/1997 Z. z. v znení neskorších predpisov.

§ 27

Osobitné ustanovenia o skúškach z odbornej spôsobilosti

 (1) Pred začatím každej skúšky z odbornej spôsobilosti je skúšobný komisár povinný žiadateľa o vodičské oprávnenia poučiť o spôsobe vykonania skúšky.

 (2)Používanie pomôcok pri skúške je neprípustné. Ak skúšaný použije i napriek poučeniu pomôcku je hodnotený klasifikačným stupňom "neprospel".

 (3) Ak žiadateľ o vodičské oprávnenie svojim správaním alebo inak narušuje riadne vykonanie skúšky skúšobný komisár môže žiadateľa o vodičské oprávnenie z ďalšieho priebehu skúšky vylúčiť a dôvod vylúčenia zaznačí do záznamu o skúškach.

 (4) Ak žiadateľ o vodičské oprávnenie bol vylúčený zo skúšky, podľa rozhodnutia skúšobného komisára uvedeného v odseku 3, musí skúšky vykonať v náhradnom termíne, ktorý zabezpečí výcvikové zariadenie.

 (5) Ak žiadateľ o vodičské oprávnenie odstúpi zo skúšky a preukáže na mieste, že tak urobil zo závažných dôvodov, skúšobný komisár zaznačí dôvod odstúpenia zo skúšky do záznamu o skúške a žiadateľovi oznámi nový termín skúšky. Ak boli vykonané dve tretiny zo skúšok poplatok za vykonanie skúšok sa nevracia. Dokončenie skúšky v inom termíne nie je spoplatnené.

 (6) Postup žiadateľa o vodičské oprávnenie, podľa odseku 5, nie je možné skúšaným zopakovať v novom termíne skúšok.

§ 28

Klasifikačné hodnotenie skúšok z odbornej spôsobilosti

 (1) Výslekok každej skúšky žiadateľa o vodičské oprávnenie sa hodnotí klasifikačným stupňom "PROSPEL" alebo "NEPROSPEL".

 (2) Skúšobný komisár oboznámi žiadateľa o vodičské oprávnenie po vykonaní skúšok s klasifikačným hodnotením skúšky.

 (3)Klasifikačné hodnotenie skúšok oznamuje skúšobný komisár žiadateľovi o vodičské oprávnenie po ukončení skúšky z vedenia motorového vozidla, za prítomnosti inštruktora, bezodkladne po vykonaní skúšky.

§ 29

Vedenie záznamu o skúškach a protokolu o skúškach skúšobným komisárom

 (1) Klasifikačné hodnotenie žiadateľa o vodičské oprávnenie je povinný skúšobný komisár vykonať do záznamu o skúškach bezodkladne, po ukončení skúšok, pred ústnym vyhodnotením skúšok.

 (2) Skúšobný komisár zodpovedá za vedenie záznamu o skúškach žiadateľa o vodičské oprávnenie, ktorý musí byť vedený podľa predtlače, s úplnym vypísaním uvádzaných údajov, bez prepisovania vyznačeného klasifikačného hodnotenia.

 (3) Ukončený záznam o skúškach je skúšobný komisár povinný opatriť podpisom a odtlačkom kruhovej pridelenej pečiatky. Odtlačok je červenej farby.

 (4) Po ústnom vyhodnotení skúšok je skúšobný komisár povinný viesť protokol o skúškach, podľa predtlače a bezodkladne po ukončení posledného zápisu do protokolu o skúškach je povinný protokol o skúškach na mieste skúšky uzatvoriť.

 (5) Ak žiadateľ o vodičské oprávnenie dostatočne alebo vôbec neovláda ani jeden jazyk, v ktorom sú skúšobné testy vydané, možno skúšku vykonať ústne za prítomnosti tlmočníka **14)**, ktorého si na vlastné náklady sám zabezpečí.

 (6) Skúšobný komisár je povinný viesť denne pridelený protokol o skúškach, bez prepisovania uvádzaných údajov a čitateľne. Zápisy do protokolu opatrí skúšobný komisár odtlačkom pridelenej kruhovej pečiatky. Odtlačok je červenej farby.

 (7) Klasifikačné hodnotenie žiadateľa o vodičské oprávnenie s hodnotením " PROSPEL " sa vykonáva odtlačkom pečiatky " PROSPEL" do protokolu o skúškach. Odtlačok je modrej farby.

 (8) Klasifikačné hodnotenie žiadateľa o vodičské oprávnenie s hodnotením " NEPROSPEL " sa vykonáva odtlačkom pečiatky " NEPROSPEL" do protokolu o skúškach. Odtlačok je červenej farby.

 (9) Ďalšie podrobnosti o spôsobe vedenia záznamu o skúškach a spôsobe vedenia protokolu o skúškach ustanoví ministerstvo.

§ 30

Opravná skúška

 (1) Ak žiadateľ o vodičské oprávnenie bol hodnotený klasifikačným stupňom " NEPROSPEL" v niektorej skúške, môže skúšku opakovať do jedného roka.

 (2) Každá opakovaná skúška sa môže vykonať najskôr po siedmich dňoch odo dňa nezloženia skúšky.

 (3) Poplatok za opakované skúšky si hradí žiadateľ o vodičské oprávnenie sám. Úhrada poplatku opakovanej skúšky musí byť vykonaná žiadateľom o vodičské oprávnenia pred vykonaním opakovanej skúšky.

 (4) Ak žiadateľ o udelenie vodičského oprávnenia bol hodnotený klasidfikačným stupňom " NEPROSPEL" a do jedného roka, na opakovaných skúškach nebol hodnotený klasifikačným stupňom " PROSPEL ", musí sa podrobiť novej príprave vo výcvikovom zariadení.

 (5) Ak žiadateľ o vodičské oprávnenie preukáže hodnoverným spôsobom, že sa nemohol zo závažných dôvodov zúčastniť skúšok z odbornej spôsobilosti v lehote ustanovenej podľa odseku 4, vecne príslušný úrad môže rozhodnúť o predĺžení tejto lehoty až o jeden rok.

S k ú š k a z p r e d p i s o v o c e s t n e j p r e m á v k e

§ 31

Písomný test

 (1) Skúška z predpisov o cestnej premávke sa vykonáva písomne, skúšobným testom.

 (2) Písomný test obsahuje 27 otázok s tromi odpoveďami, z ktorých jedna je správna. Jednotlivé otázky sa hodnotia podľa náročnosti jedným až tromi bodmi. Test obsahuje otázky zo zákona o premávke na pozemných komunikáciách a jeho vykonávacích vyhlášok so zameraním na pravidlá cestnej premávky, dopravné značky, riešenie dopravných situácií na križovatkách a podmienok premávky vozidiel na pozemných komunikáciách, ktoré sú predmetom výučby podľa učebných osnov.

 (3) Pri vykonávaní skúšky z predpisov o cestnej premávke sa môže použiť výpočtová technika.

 (4) Ak sa skúška vykonáva výpočtovou technikou musia byť pre žiadateľa o vodičské oprávnenie splnené podmienky pre skúšku uvedené v odseku 2. Správne odpovede skúšaný vyznačuje na monitore výpočtovej techniky spôsobom, s ktorým je žiadateľ o udelenie vodičského oprávenia pred skúškou oboznámený.

1. ustanovenie § 2 ods. 1 zákona č. 36/1967 o znalcoch a tlmočníkoch.

 (5) Skúšobný test na vykonanie skúšky výpočtovou technikou podlieha schváleniu ministerstvom.

 (6) Záznam o vykonaní písomnej skúšky, vytlačený na tlačiarni výpočtovej techniky, tvorí súčasť záznamu o skúške.

 (7) Skúška výpočtovou technikou sa vykonáva v priestoroch skúšobných centier poverenej organizácie, ktoré sú technicky na vykonanie takejto skúšky vybavené.

 (8) Termín začatia vykonávania písomnej časti skúšky výpočtovou technikou určí ministerstvo.

§ 32

Vykonanie skúšky z predpisov o cestnej premávke

(1) Na vykonanie skúšky z predpisov o cestnej premávke je stanovený čas 20 minút..

(2)Na hodnotenie klasifikačným stupňom " PROSPEL "zo skúšky z predpisov o cestnej premávke musí žiadateľ o vodičské oprávnenie z možných  55 bodov dosiahnuť pri vodičskom oprávnení:

a) skupiny AM, A, B, B + E, Ta podskupiny A1 a B1najmenej 50 bodov,

b) skupiny C, C + E, C1 + Ea podskupiny C1 najmenej 52 bodov,

c) skupiny D, D + E, D1 + Ea podskupiny D1 najmenej 53 bodov,

(3) Žiadateľ o vodičské oprávnenie, ktorý nedosiahol pri skúške z predpisov o cestnej premávke počet bodov, podľa odseku 2, sa hodnotí klasifikačným stupňom " NEPROSPEL ".

 (4) Vzor písomnej žiadosti o vykonanie skúšok žiadateľa o vodičské oprávnenie je uvedený v prílohe č. 8.

§ 33

Skúška z náuky o vozidlách a ich údržbe

 (1)Skúška z náuky o vozidlách a ich údržbe sa vykonáva ústne.

(2)Pri skúške musí žiadateľ o vodičské oprávnenia

a) skupiny A, B, B+Ea podskupiny A1, B1 preukázať základné vedomosti rozpoznať a schopnosti charakterizovať najčastejšie poruchy, ktoré majú vplyv na bezpečnosť premávky a ochranu životného prostredia, najmä v riadení, brzdnom systéme, pneumatikách, vonkajšom osvetlení vozidla, smerových svetlách, spätných zrkadlách, strieračoch, bezpečnostných pásoch, predných sklách a výfuku,

b) skupiny C, C + E, C1 + E, D, D + E, D1 + E, T a podskupiny C1, D1 preukázať základné vedomosti a schopnosti uvedené v odseku 2, písmeno a) a vedomosti z konštrukcie vozidiel a ich hlavných skupín a mechanizmov, z ich údržby a ošetrovania, ako aj preukázať rozpoznávanie a odstraňovanie vyskytujúcich sa porúch s ohľadom na požiadavky hospodárnosti premávky motorových a prípojných vozidiel.

 (3)Žiadateľ o vodičské oprávnenia, ktorý pri skúške z náuky o vozidlách a ich údržbe nepreukáže základné vedomosti a schopnosti pri každej položenej otázke, sa hodnotí klasifikačným stupňom " NEPROSPEL ".

 (4) Skúšobný komisár bezodkladne po vykonaní skúšky žiadateľa o vodičské oprávnenie s klasifikačným hodnotením " NEPROSPEL " zapíše do záznamu o skúške výsledok skúšky.

S k ú š k a z v e d e n i a m o t o r o v ý c h v o z i d i e l

§ 34

Praktická skúška

(1)Skúška z vedenia motorových vozidiel je rozdelená na dve časti.

(2)V prvej časti skúšky z vedenia motorových vozidiel, ktorá sa vykonáva na autocvičisku alebo na inej vhodnej, schválenej ploche**16)** s vylúčením cestnej premávky, sa preveruje ovládanie základných úkonov, ktoré tvoria najmä:

a) kontrola stavu pneumatík, vonkajšieho osvetlenia vozidla a smerových svetiel, zvukového výstražného zariadenia, funkčnosti bŕzd a riadenia,

b) úprava sedadla do správnej polohy, nastavenia spätných zrkadiel, pripútania sa bezpečnostným pásom a kontroly uzatvorenia dverí,

c) naštartovanie motora a plynulého rozjazdu vozidla (počas skúšky vykonanie rozjazdu v stúpaní a klesaní),

d) zrýchlovanie na vhodnú rýchlosť pri udržaní rovnakého smeru vrátane zmien prevodových stupňov radiacou pákou,

e) cúvanie priamo, cúvanie zatáčaním vľavo a vpravo, okolo rohu, pri zachovaní správneho smeru jazdy,

f) otáčanie vozidla do protismeru za použitia spätného chodu,

g) zabrzdenie vozidla na presnosť zastavenia,

h) rovnobežné, kolmé, šikmé zaparkovanie vozidla a opustenie parkovacej plochy jazdou dopredu, cúvaním, na rovine, v stúpaní a klesaní,

i) zajdenie k obrubníku a vychádzania od neho,

j) obchádzanie stojaceho vozidla a prekážky.

(3)Za podmienok ustanovených v odseku 2, musí žiadateľ o vodičské oprávnenie ovládať činnosti stieračov predných skiel, ostrekovača predných skiel, vonkajšieho osvetlenia a smerových svetiel, zvukového výstražného znamenia a podobne.

(4)V druhej časti skúšky z vedenia motorových vozidiel sa u žiadateľa o vodičské oprávnenie preveruje vedenie motorového vozidla v podmienkach cestnej premávky vrátane mestskej premávky, ktoré tvorí najmä:

a) zachovávanie správneho smeru jazdy,

b) zrýchľovanie vozidla až na vhodnú (povolenú) rýchlosť a udržiavanie tejto rýchlosti aj počas radenia prevodových stupňov,

c) správne prechádzanie z jedného do druhého jazdného pruhu,

d) správne odbočovanie vpravo a vľavo,

e) správne odbočovanie vpravo a vľavo na križovatke so železničným priecestím alebo opustenej koľaji,

f) zachovávanie dostatočnej vzdialenosti medzi vozidlami v jednotlivých jazdných pruhoch,

**16)** ustanovenia § 18 vyhlášky MDP a T SR č. 95/1997 Z. z.

g) približovanie sa ku križovatke a správny prejazd križovatkou,

h) približovanie sa k železničnému priecestiu a prejazd železničným priecestím,

i) dodržiavanie pravidiel o prednosti v jazde,

j ) správny spôsob predchádzania,

k) dodržiavanie povolených rýchlostí,

l ) vychádzanie od okraja cesty, chodníka alebo z parkoviska,

m) bezpečné obchádzanie stojacich vozidiel alebo prekážok,

n) predchádzanie vozidiel, vrátane predchádzania vozidla v obmedzenom priestore,

o) používanie spätných zrkadiel počas jazdy s vozidlom,

p) dostihnutie vozidiel v rozličných situáciách,

q) pozorovanie stavu vozovky, dopravného značenia, znakov a potencionálnych alebo aktuálnych rizík a vhodné reagovanie na ne,

r) včasné dávania znamenia o smene smeru jazdy,

s) správna reakcia na znamenia, napríklad znamenia o zmene smeru jazdy vozidiel, ktoré dávajú iní účastníci cestnej premávky,

 t) zachovávanie opatrnosti voči chodcom a iným účastníkom cestnej premávky,

u) správne používanie vonkajšieho osvetlenia a iných zariadení vozidla,

v) využívanie jednotlivých prevodových stupňov a používanie spojky a prevádzkovej brzdy v súvislosti so stavebným dopravno - technickým stavom komunikácie, situáciou v cestnej premávke a rýchlosťou jazdy vozidla alebo jazdnej súpravy,

w) vykonanie nevyhnutných opatrení pri vystupovaní, nastupovaní a opustení vozidla.

(5)Okrem skutočností uvedených v odsekoch 3 a 4 sa ďalej pri skúške z vedenia motorových vozidiel preveruje u žiadateľov o vodičské oprávnenie najmä:

a) skupiny AM, A a  podskupiny A1 aj schopnosť pripevniť si schválenú, ochrannú prilbu a vykonanie kontroly ostatných bezpečnostných zariadení na motorovom vozidle, zdvihnúť motocykel z podpery a zdvihnúť motocykel ležiaci na zemi, tlačiť motocykel bez použitia motora, zaparkovať a zdvihnúť motocykel na podperu, udržiavať rovnováhu pri rôznej rýchlosti jazdy vrátane jazdy pri malej rýchlosti a rozličných dopravných situáciách, ako aj pri preprave spolujazdca,

b) skupiny C, D a podskupiny C1, D1 aj schopnosť preskúšať brzdový a riadiaci systém s posilňovačom, používať rôzne brzdové systémy a rôzne systémy redukcie rýchlosti okrem brzdy, prispôsobiť smer jazdy dĺžke a šírke vozidla pri vchádzaní do zákruty, ovládanie vozidiel v dobe jazdy, používaní tachografu, znalosť prekážok spôsobených parametrami ich vozidla, ktoré môžu vodičovi brániť vo výhľade, opatrenie potrebné pri hrozbe nebezpečenstva rozstreknutia kaluží alebo blata, vplyv vetra na jazdu vozidla alebo jazdnej súpravy,

c) skupiny B + E, C + E, D + E a podskupiny C1 + E, D1 + E aj schopnosť poznania bezpečnostných faktorov, týkajúcich sa zaťaženia vozidla, pripojenia prívesu alebo návesu k ťažnému vozidlu a ich odpojenia,

d) skupiny D a podskupiny D1 aj preukázanie znalostí pravidiel týkajúcich sa prepravy osôb a správania sa v prípade nehody.

 (6)Vedenie motorového vozidla musí žiadateľ o vodičské oprávnenie ovládať tak, aby bol schopný sledovať situáciu v cestnej premávke, najmä pokyny policajta a iných osôb riadiť cestnú premávku, svetelné signály, dopravné značky a dopravné zariadenia a aby bol schopný včas, správne a bez zásahu inštruktora reagovať na dopravné situácie

(7)Počas skúšky z vedenia motorových vozidiel sa musia dostatočne a spoľahlivo preveriť všetky skutočnosti uvedené v odsekoch 2 až 5. Skúška z vedenia motorových vozidiel a jazdných súprav musí trvať najmenej 25 minút u žiadateľov o vodičské oprávnenia skupiny  AM, A, B, B+E, T a podskupiny A1, B1 a najmenej 45 minút u žiadateľov o vodičské oprávnenia ostatných skupín a podskupín.

§ 35

(1)Žiadateľ o vodičské oprávnenie, ktorý pri skúške z vedenia motorových vozidiel a jazdných súprav nepreukázal dostatočnú zručnosť, správanie sa a schopnosť bezpečne viesť vozidlo v cestnej premávke, je hodnotený klasifikačným stupňom " NEPROSPEL ".

(2)Ak pri skúške z vedenia motorových vozidiel alebo jazdných súprav žiadateľ o vodičské oprávnenie poruší predpisy cestnej premávky tak, že vážne ohrozil alebo mohol ohroziť bezpečnosť cestnej premávky, alebo ak nastala situácia, keď pri vedení motorového vozidla alebo jazdnej súpravy musel zasiahnuť inštruktor, je hodnotený klasifikačným stupňom " NEPROSPEL " a skúšobný komisár rozhodne, či skúšku ihneď ukončí.

§ 36

Motorové vozidlá na vykonanie praktickej skúšky

(1)Skúška z vedenia motorových vozidiel sa vykonáva na motorovom vozidle, alebo jazdnej súprave, zodpovedajúcom svojim vybavením podmienkam ustanoveným pre cvičné vozidlá**17)** výcvikových zariadení.

(2)Skúšku z vedenia motorových vozidiel a jazdných súprav vykonáva žiadateľ o vodičské oprávnenia

a) skupiny AM na motocykli s objemom valcov spaľovacieho motora najmenej 40 cm3

 a najvyššou konštrukčnou rýchlosťou nepresahujúcou 50 km. h-1,

b) podskupiny A1na motocykli s objemom valcov spaľovacieho motora najmenej 75 cm3 a s výkonom nepresahujúcim 11 kW,

c) skupiny A (s obmedzením na ľahké motocykle) na motocykli bez postranného vozíka s objemom valcov spaľovacieho motora presahujúcim 125 cm3, s výkonom presahujúcim 11 kW nepresahujúcim 25 kW a s pomerom výkon / celková hmotnosť nepresahujúcim 0,16 kW. kg-1,

d)skupiny A (bez obmedzenia) na motocykli bez postranného vozíka s výkonom presahujúcim 35 kW s pomerom výkon/celková hmotnosť presahujúcim 0,16 kW. kg-1, alebo motocykli s postranným vozíkom s pomerom výkon / celková hmotnosť presahujúcim 0,16 kW. kg-1,

e) podskupiny B1 na motorovej trojkolke alebo štvorkolke, ktorej konštrukčná rýchlosť je najmenej 60 km. h-1, pričom pohotovostná hmotnosť nesmie presahovať 550 kg; ak je toto vozidlo poháňané elektrickou energiou, hmotnosť akumulátorov sa do tejto hmotnosti nezapočítava,

**17)** ustanovenia § 19 vyhlášky MDP a T SR č. 95/1997 Z. z.

f) skupiny B na štvorkolesovom motorovom vozidle, ktorého celková hmotnosť nepresahuje 3 500 kg a jeho konštrukčná rýchlosť je najmenej 100 km. h-1,

g) skupiny B+E na jazdnej súprave tvorenej s motorového vozidla patriaceho do skupiny B a prípojného vozidla, ktorého celková hmotnosť presahuje 1 000 kg a jeho konštrukčná rýchlosť je najmenej 100 km. h-1,

h) podskupiny C1 na nákladnom automobile, ktorého celková hmotnosť nepresahuje 4 000 kg a jeho konštrukčná rýchlosť je najmenej 80 km. h-1,

 i) skupiny C1+E na jazdnej súprave tvorenej z motorového vozidla patriaceho do podskupiny C1 a prípojného vozidla, ktorého celková hmotnosť presahuje 2 000 kg, o dĺžke najmenej 8 m a jeho konštrukčná rýchlosť je najmenej 80 km. h-1,

 j) skupiny C na nákladnom automobile, ktorého celková hmotnosť presahuje 10 000 kg, o dĺžke najmenej 7 m a jeho konštrukčná rýchlosť je najmenej 80 km. h -1,

k) skupiny C+E na jazdnej súprave tvorenej z motorového vozidla patriaceho do skupiny C, pričom celková hmotnosť jazdnej súpravy je najmenej 18 000 kg, a dĺžka najmenej 12 m a je schopná dosiahnúť najmenej 80 km. h-1, alebo na jazdnej súprave tvorenej z motorového vozidla patriaceho do skupiny C a prípojného vozidla, ktorého celková hmotnosť nepresahuje 18 000 kg, o dĺžke najmenej 12 m a jeho konštrukčná rýchlosť je najmenej 80 km. h-1,

 l) podskupiny D1 na motorovom vozidle určenom na prepravu osôb s viac ako 8 miestami na sedenie, okrem miesta vodiča, nie však viac ako 16 miest na sedenie, okrem miesta vodiča a jeho konštrukčná rýchlosť je najmenej 80 km. h-1,

m) skupiny D1+E na jazdnej súprave tvorenej z motorového vozidla patriaceho do podskupiny D1 a prípojného vozidla, ktorého celková hmotnosť presahuje 1 250 kg a jeho konštrukčná rýchlosť je najmenej 80 km. h-1,

n) skupiny D na motorovom vozidle určenom na prepravu osôb s viac ako 16 miestami na sedenie, okrem miesta vodiča a jeho konštrukčná rýchlosť je najmenej 80 km. h-1,

o) skupiny D + E na jazdnej súprave tvorenej z motorového vozidla patriaceho do skupiny D a prípojného vozidla, ktorého celková hmotnosť presahuje 1 250 kg a jeho konštrukčná rýchlosť je najmenej 80 km. h-1,

p) skupiny T na kolesovom traktore s prípojným vozidlom, ktoré má najnenej dve osi s rozvorom najmenej 1 m, ku ktorému je pripojené prípojné vozidlo s celkovou hmotnosťou najmenej 3 500 kg a je naložené najmenej 50% užitočnej hmotnosti.

 Skúška z vedenia motorového vozidla podľa ustanovenia § 34 ods. 2 sa vykonáva bez prípojného vozidla.

(3)Ak sa skúška z vedenia motorových vozidiel vykonáva na motorovom vozidle s automatickou prevodovkou, obmedzí sa rozsah príslušného vodičského oprávnenia len na vedenie motorových vozidiel s automatickou prevodovkou. Ak držiteľ vodičského oprávnenia vykoná skúšku z vedenia motorových vozidiel na ustanovenom motorovom vozidle bez automatickej prevodovky, okresný úrad obmedzenie zruší.

(4)Skúšobné centrum môže osobe ťažko zdravotne postihnutej povoliť vykonanie skúšky z vedenia motorových vozidiel aj na vozidle nezodpovedajúcom podmienkam**18)** uvedeným v odseku 2, ak sa tým neohrozí bezpečnosť cestnej premávky.

**18)** ustanovenie § 19 ods. 2 vyhlášky MDP a T SR č. 95/1997 Z. z.

§ 37

Rozsah skúšok z odbornej spôsobilosti viesť motorové vozidlá

(1)Skúšky z odbornej spôsobilosti viesť motorové vozidlá pre jednotlivé skupiny a podskupiny vodičského oprávnenia sa vykonávajú v rozsahu a spôsobom

a) vodičské oprávnenia skupiny AM

 1. predpisy o cestnej premávke - jeden skúšobný test,

 2. vedenie motorového vozidla.

b) vodičské oprávnenia skupiny Aa podskupiny A1 a B1,

 1. predpisy o cestnej premávke - jeden skúšobný test,

 2. vedenie motorového vozidla,

 3. náuka o vozidle a ich údržbe - jedna otázka.

c) vodičské oprávnenia skupiny B, B + E, T

 1. predpisy o cestnej premávke - jeden skúšobný test,

 2. vedenie motorového vozidla,

 3. náuka o vozidle a ich údržbe - dve otázky.

d) vodičské oprávnenia skupiny  C, C + E, C1 + E a podskupiny C1

 1. predpisy o cestnej premávke - jeden skúšobný test,

 2. vedenie motorového vozidla,

 3. náuka o vozidle a ich údržbe - tri otázky.

e) vodičské oprávnenia skupiny D, D + E, D1 + Ea podskupiny D1

 1. predpisy o cestnej premávke - jeden skúšobný test,

 2. vedenie motorového vozidla,

 3. náuka o vozidle a ich údržbe - štyri otázky.

P r e s k ú š a n i e o d b o r n e j s p ô s o b i l o s t i v i e s ť m o t o r o v é v o z i d l á

§ 38

Podmienky, obsah a rozsah skúšky

 (1)Ak vecne príslušný úrad rozhodne o preskúšaní odbornej spôsobilosti držiteľa vodičského oprávnenia viesť motorové vozidlá, preskúšanie sa vykoná podľa tejto vyhlášky o skúškach z odbornej spôsobilosti žiadateľa o vodičské oprávnenie a v rozsahu a spôsobom, určenom pre žiadateľa o vodičské oprávnenie príslušnej skupiny alebo podskupiny.

 (2) Na predloženie dokumentácie, vedenie záznamu o skúške a protokolu o skúške z odbornej spôsobilosti viesť motorové vozidlá platia ustanovenia tejto vyhlášky, obdobne ako pre skúšky žiadateľa o vodičské oprávnenie.

(3)Ak je držiteľ vodičského oprávnenia pri preskúšaní odbornej spôsobilosti viesť motorové vozidlá v niektorej skúške hodnotený klasifikačným stupňom "NEPROSPEL", môže skúšku opakovať len raz. Opakovaná skúška sa môže vykonať najskôr po siedmich, dňoch odo dňa vykonania skúšky, pri ktorej bol držiteľ vodičského oprávnenia hodnotený klasifikačným stupňom " NEPROSPEL ".

(4)Opakovanú skúšku musí držiteľ vodičského oprávnenia vykonať do šiestich mesiacov odo dňa konania prvej skúšky pri preskúšaní odbornej spôsobilosti.

 (5) Ak držiteľ vodičského oprávnenia nesplní podmienku uvedenú v odseku 3, musí sa podrobiť novému výcviku vo výcvikovom zariadení.

 (6) Vzor písomnej žiadosti o preskúšanie žiadateľa z odbornej spôsobilosti viesť motorové vozidlá je uvedený v prílohe č. 9.

S k ú š k y d r ž i t e ľ o v v o d i č s k é h o o p r á v n e n i a
n a s k ú š o b n ú l e h o t u

§ 39

Podmienky, obsah a rozsah skúšky

 (1) Ak vecne príslušný úrad rozhodol o vykonaní skúšky z predpisov o cestnej premávke a z vedenia motorových vozidiel u držiteľa vodičského oprávnenia na skúšobnú lehotu, skúšky sa vykonanjú v rozsahu a spôsobom, určenom pre žiadateľa o vodičské oprávnenie príslušnej skupiny alebo podskupiny.

 (2) Na predloženie dokumentácie, vedenie záznamu o skúške a protokolu o skúške z odbornej spôsobilosti držiteľa vodičského oprávnenia na skúšobnú lehotu platia ustanovenia tejto vyhlášky, obdobne ako pri skúškach žiadateľa o vodičské oprávnenie.

(3)Ak je držiteľ vodičského oprávnenia na skúšobnú lehotu, pri skúške z odbornej spôsobilosti , v niektorej skúške hodnotený klasifikačným stupňom "NEPROSPEL", môže každú skúšku opakovať len raz.

 (4)Opakovanú skúšku musí držiteľ vodičského oprávnenia na skúšobnú lehotu vykonať do 30 (tridsať) dní odo dňa konania prvej skúšky. Vecne príslušný úrad môže na základe odôvodnenej písomnej žiadosti predĺžiť lehotu na vykonanie opakovanej skúšky až o 60 dní.

 (5) Ak držiteľ vodičského oprávnenia na skúšobnú lehotu nesplní podmienku uvedenú v odseku 4, alebo je na opakovanej skúške hodnotený klasifikačným stupňom " NEPROSPEL ", musí sa podrobiť novému výcviku vo výcvikovom zariadení.

 (6) Vzor písomnej žiadosti skúšky držiteľa vodičského oprávnenia na skúšobnú lehotu je uvedený v prílohe č.10.

§ 40

Skúšobný protokol zo skúšky z vedenia motorových vozidiel

 (1) Klasifikačné hodnotenie žiadateľa zo skúšky z odbornej spôsobilosti viesť motorové vozidlá skúšobným komisárom, počas vedenia motorového vozidla, zaznamenáva skúšobný komisár do "Protokolu z jazdy".

 (2) Protokol z jazdy vedie skúšobný komisár dvojmo, podľa predtlače.

 (3) Po ukončení skúšky žiadateľa o vodičské oprávnenie z vedenia motorového vozidla vykoná skúšobný komisár klasifikačné hodnotenie vedenia motorového vozidla na základe záznamov v protokole z jazdy klasifikačným stupňom "PROSPEL" alebo "NEPROSPEL".

 (4) Klasifikačné hodnotenie skúšky z vedenia motorového vozidla a vykonanie skúšky podpíše inštruktor a žiadateľ o vodičské oprávnenie. Po podpísaní protokolu z jazdy odovzdá skúšobný komisár záznam žiadateľovi o vodičské oprávnenie, bez ohľadu na stanovený klasifikačný stupeň hodnotenia skúšky. Originál protokolu z jazdy je nedeliteľnou súčasťou záznamu o skúške, ako príloha.

 (5) Vzor protokolu z jazdy na klasifikačné hodnotenie žiadateľa o vodičské oprávnenie skupiny AM, A a podskupinu A1 je uvedený v prílohe č. 11.

 (6) Vzor protokolu z jazdy na klasifikačné hodnotenie žiadateľa o vodičské oprávnenie skupiny B, T, B + E a podskupinu B1 je uvedený v prílohe č. 11.

 (7) Vzor protokolu z jazdy na klasifikačné hodnotenie žiadateľa o vodičské oprávnenie skupiny C, D a podskupiny C1, D1 je uvedený v prílohe č. 11.

 (8) Vzor protokolu z jazdy na klasifikačné hodnotenie žiadateľa o vodičské oprávnenie skupiny C + E, D + E, C1+ E a D1+ E je uvedený v prílohe č. 11.

§ 41

Ukončenie skúšok

 (1) Po ukončení skúšok vydá skúšobný komisár skúšanému, ktorý bol hodnotený klasifikačným stupňom "PROSPEL" identifikačnú kartu, ktorá je dokladom o úspešnom absolvovaní skúšok (skúšky) a podkladom vodiča na vydanie vodičského preukazu vecne príslušným úradom.

 (2) Obsah, údaje uvádzané v identifikačnej karte, jej rozmery, farebné vyhotovenie ustanoví poverená organizácia so súhlasom ministerstva.

##### ŠTVRTÁ ČASŤ

S k l a d o v a n i e a u k l a d a n i e p o d k l a d o v o s k ú š k a c h

§ 42

Skladovanie použitých písomností

 (1) Podklady, na základe ktorých vykonal skúšobný komisár skúšky žiadateľa o vodičské oprávnenie, preskúšanie vodiča z odbornej spôsobilosti viesť motorové vozidlá a skúšky z odbornej spôspobilosti držiteľa vodičského oprávnenia na skúšobnú lehotu, sa skladujú v sklade písomností skúšobného centra, prípadne riadiaceho centra v osobitných prípadoch 5 (päť) rokov.

 (2) Lekárske potvrdenie žiadateľa o vodičské oprávnenie a potvrdenie a o psychologickom vyšetrení vodiča sa po 5 (päť) ročnej skladovacej lehote skladuje v sklade písomností poverenej organizácie po dobu 20 (dvadsať rokov).

 (3) Skladovanie písomností o skúškach sa vykonáva v skúšobnom centre, podľa dátumov vykonaných skúšok, v abecednom poradí skúšaných. Po skladovacej lehote 5 (päť) rokov sa materiál úradne, za prítomnosti zástupcu ministerstva, skartuje a odovzdá do zberu surovín, okrem písomného materiálu uvedeného v odseku 2.

 (4) O skartovaní písomného materiálu, podľa odseku 3, sa vyhotoví zápisnica.

§ 43

Ukladanie údajov o skúškach na elektronických nosičoch

 (1) Údaje zo skúšok evidované na elektronických nosičoch programu poverenej organizácie skladuje, po dobu jedného roku skúšobné centrum, prípadne riadiace centrum v osobitných prípadoch.

 (2) Po uplynutí jednoročnej skladovacej lehoty elektronické nosiče s komplexnými údajmi archivuje riadiace centrum poverenej organizácie, po dobu 20 (dvadsať) rokov.

 (3) Manipulovanie s materiálom, uloženom v archíve povoľuje ministerstvo.

R o z š í r e n i e v o d i č s k é h o o p r á v n e n i a

§ 44

Podmienky, obsah a rozsah skúšok

 Na rozšírenie vodičského oprávnenia sa v plnom rozsahu vzťahujú ustanovenia tejto vyhlášky.

##### PIATA ČASŤ

V ý r o b a, v y d á v a n i e a r o z š i r o v a n i e t l a č í v

§ 45

 (1) Tlačivá potrebné na zabezpečenie činnosti poverenej organizácie, ich tvar, rozmery, údaje v nich uvádzané, prípadne farebné vyhotovenie schvaľuje ministerstvo.

 (2) Návrh, výrobu a rozširovanie tlačív, podľa odseku 1, zabezpečuje len poverená organizácia a to na vlastné náklady.

 (3) Poverená organizácia je povinná zabezpečiť dostatočné množstvo ňou vydávaných tlačív pre potreby výcvikových zariadení.

##### ŠIESTA ČASŤ

P r e c h o d n é a z r u š o v a c i e u s t a n o v e n i a

§ 46

Osobitné ustanovenie o niektorých skúškach

 (1) Skúšky žiadateľov o vodičské oprávnenie pre žiakov policajných a vojenských škôl zabezpečuje riadiace centrum poverenej organizácie..

 (2) Pri zabezpečovaní skúšok riadiacim centrom, podľa odseku 1, neplatí pre výcvikové zariadenie povinnosť vyplývajúca z ustanovenia § 24 ods. 1 tejto vyhlášky.

§ 47

Prechodné ustanovenia

 Doposiaľ používané tlačivá na zabezpečenie skúšok žiadateľov o vodičské oprávnenia možno používať do 90 dní, po účinnosti tejto vyhlášky.

§ 48

Zrušovacie ustanovenia

 Zrušujú sa:

 § 21, §22, §23, §24, §25, §26, §27, §28, §29, §30, §31, §32, §33, §34 a §35 vyhlášky Ministerstva vnútra č. 90/1997 Z. z. , ktorou sa vykonávajú niektoré ustanovenia zákona o premávke na pozemných komunikáciách v znení neskorších predpisov.

§ 49

Účinnosť

 Táto vyhláška nadobúda účinnosť **1. januára 2004,** okrem ustanovení §1 až §19 a §21, § 22 a § 24, ktoré nadobúdajú učinnosť dňom vyhlásenia.